qundao/data-zh-poetry huggingface dataset:
杂诗四十首·其四
作者：刘基
朝代：明
体裁：古风

云月虽不明，精魄固长在。飞蛾亦何知，乘时妒光彩。天高多飘风，烟雾中叆叇。纷纷堕蒿棘，终竟为何罪。
杂诗四十首·其四十
作者：刘基
朝代：明
体裁：古风

夷齐值明时，饿死西山阳。四老生乱世，采芝以徜徉。李业遇公孙，欲盖反受殃。严陵辞故人，万古清名扬。性也实有命，君子顺其常。漫漫云间鸟，冥冥随风翔。海宇岂不宽，六翮有短长。浩歌向日月，曲尽意茫茫。
杂诗（三十三首）
作者：刘基
朝代：明

小鱼头如针，大鱼须如松。小大各生育，孰私天地功。坤灵发淫怒，溟海簸惊风。大鱼食小鱼，陂池为之空。陂空水一竭，小大相险喁。但见灌莽间，颅骨成崆巃。残膏饫蝼蚁，孰辨鲸与鯼。¤
杂诗（三十三首）
作者：刘基
朝代：明

楚人将摐蜀，扬帆信江水。
江阔多西风，帆逸行不止。
日暮入海涛，极目无涯涘。
鲸鱼吹高浪，舵折樯竿圮。
顿足空号呼，烟波千万里。¤
杂诗（三十三首）
作者：刘基
朝代：明

殊俗甘朐，比之刍牛腴。
殷勤奉宾客，自谓敬有余。
鸱吓虽异贯，赤惑谁能袪。
霾阴蔽玄象，清渭混污渠。
谁能继夏后，再分龙与鱼。¤
杂诗（三十三首）
作者：刘基
朝代：明

黄鹰食鸟雀，山鸡食虫豸。
蜂食花上蜜，虾食苔间滓。
兔食茅草根，凤食梧桐子。
所嗜由性成，易之则皆死。
冥观付一笑，谁与穷兹理。¤
杂诗（五首）
作者：刘基
朝代：明

服力徇穑事，矻矻望有秋。凌晨荷锄出，日入且未休。中夜看星辰，旱潦切所忧。西成告丰岁，珠玑满田畴。饱食幸可期，喜色欲盈眸。宁知霜雪早，零落不得收。荒畦委滞穗，槿篱挂空篝。斜阳照白发，短褐还饭牛。天命固如此，汲汲复何求。¤
条风一首
作者：刘基
朝代：明
体裁：四言诗

正月载阳，二月条风。缬彼郊原，载青载红。维麦菶菶，维桑芃芃。仓庚戾止，有皖其容。二月条风，吹彼平林。翘翘杂英，如盩如綅。维麦离离，维桑阴阴。仓庚戾止，喈喈其音。三月鸣鸠，爰拂其羽。玄鸟于翔，载庭载宇。有漂者萍，亦彼于渚。眷眷怀人，繁念斯众。维渊有鱼，悠悠其逝。维隰有苇，其叶淠淠。眷眷怀人，心焉如癈。瞻言则惟，惓言则睇。维麦离离，宜其食矣。惟桑阴阴，将其搣矣。翧彼鶗鴂，如笙如簧。泽雉于雊，绣衣锦章。殷殷其雷，霏霏其雨。眷眷怀人，曷其有与。霏霏其雨，殷殷其雷。于以永言，于以写怀。
杨柳枝词
作者：刘基
朝代：明

多事垂杨管送迎，长条折尽短条生。不知几许东风里，犹带轻烟冒晚晴。
杨柳枝词
作者：刘基
朝代：明

多事垂杨管送迎，长条折尽短条生。不知几许东风里，犹带轻烟罥晚晴。汉将营中万树春，朱旗晓色动星辰。可怜烟雨章台路，翠缕斜萦走马尘。杨叶凄凄隐画楼，杨枝袅袅弄轻柔。鸣鸠叫罢黄莺语，肯信年华有素秋。忆昔春风白下亭，桃红李白柳青青。繁华一梦今何在，露叶依稀似泪零。长千桥边杨柳枝，千条万缕郁金丝。人来人去争攀折，无复青青映酒旗。淮水春晴碧簟纹，杨花杨叶总成云。锦帆零落美人画，枝上流莺谁独闻。二月垂杨绿叶齐，无朝无暮子规啼。飞花衮衮向东去，却被东风吹向西。枝上秾花吹渐稀，楼前杨柳正依依。春风解释佳人恨，故卷繁阴放燕归。长江春水去悠悠，乱絮轻花取次休。落日高楼怨横笛，寒鸦飞尽暮蝉愁。
杨柳枝词·其一
作者：刘基
朝代：明
体裁：词

多事垂杨管送迎，长条折尽短条生。不知几许东风里，犹带轻烟罥晚晴。
杨柳枝词·其七
作者：刘基
朝代：明
体裁：词

二月垂杨绿叶齐，无朝无暮子规啼。飞花衮衮向东去，却被东风吹向西。
杨柳枝词·其三
作者：刘基
朝代：明
体裁：词

杨叶凄凄隐画楼，杨枝袅袅弄轻柔。鸣鸠叫罢黄莺语，肯信年华有素秋。
杨柳枝词·其九
作者：刘基
朝代：明
体裁：词

长江春水去悠悠，乱絮轻花取次休。落日高楼怨横笛，寒鸦飞尽暮蝉愁。
杨柳枝词·其二
作者：刘基
朝代：明
体裁：词

汉将营中万树春，朱旗晓色动星辰。可怜烟雨章台路，翠缕斜萦走马尘。
杨柳枝词·其五
作者：刘基
朝代：明
体裁：词

长千桥边杨柳枝，千条万缕郁金丝。人来人去争攀折，无复青青映酒旗。
杨柳枝词·其八
作者：刘基
朝代：明
体裁：词

枝上秾花吹渐稀，楼前杨柳正依依。春风解释佳人恨，故卷繁阴放燕归。
杨柳枝词·其六
作者：刘基
朝代：明
体裁：词

淮水春晴碧簟纹，杨花杨叶总成云。锦帆零落美人画，枝上流莺谁独闻。
杨柳枝词·其四
作者：刘基
朝代：明
体裁：词

忆昔春风白下亭，桃红李白柳青青。繁华一梦今何在，露叶依稀似泪零。
松叶酒歌寄梁安宅
作者：刘基
朝代：明

道人赠我松叶酒，味似琼浆色琼玖。咽之骨爽神魂清，令我寿同金石久。我生疏懒无所能，瘦皮粘骨危崚嶒。病来啖药犹啖水，梦寐恍惚风中灯。常闻徂徕有嘉木，玄醴涤濯黄露沐。上有兔丝扬翠旍，下有茯苓蹲白鹿。咀华嚼叶咽以津，岁久定化肠为筋。便从偓佺觐黄帝，身骑肉角青骐惣。我欲求之百忧集，满眼蚊蝇随出入。踆乌箭逝纤阿急，日暮空瞻邓林泣。道人此酒还有方，我欲与子同徜徉。世上神仙亦何限，留侯辟谷应未晚。
松叶酒歌寄梁安宅
作者：刘基
朝代：明
体裁：古风

道人赠我松叶酒，味似琼浆色琼玖。咽之骨爽神魂清，令我寿同金石久。我生疏懒无所能，瘦皮黏骨危崚嶒。病来啖药犹啖水，梦寐恍惚风中灯。常闻徂徕有嘉木，玄醴涤濯黄露沐。上有菟丝扬翠旌，下有茯苓蹲白鹿。咀华嚼叶咽以津，岁久定化肠为筋。便从偓佺觐黄帝，身骑肉角青骐驎。我欲求之百忧集，满眼蚊蝇随出入。踆乌箭逝纤阿急，日暮空瞻邓林泣。道人此酒还有方，我欲与子同徜徉。世上神仙亦何限，留侯辟谷应未晚。
松筠轩歌
作者：刘基
朝代：明
体裁：骚

彼松之高兮，矫吾以其操兮。此竹之节兮，耿吾以其洁兮。露漙漙兮宵明，烟霏霏兮晓清。风声我琴兮鸣鸐我笙。淄胡为兮我衣，尘胡为兮我缨。飕兮飗兮窈以幽，骖青鸾兮服苍虬。吾与元气兮升降，与云霞兮绸缪。逍遥兮相羊，终吾生兮乐以忘忧。
松阳周处士冰壶歌
作者：刘基
朝代：明
体裁：古风

阴风吹空寒凛冽，玉壶夜半玄冰结。十二楼中琐翠鸾，太微宫里县明月。明月流光照玉壶，珠飞上天沧海枯。青女鍊霜封具阙，燧人焫犀龙泣血。银河凌澌胶北斗，五色石裂娲皇走。相看一笑天茫然，回首人间三万年。
枣下何纂纂行
作者：刘基
朝代：明
体裁：乐府曲辞

枣初作花时，纂纂临路岐。八月枣成实，累累曜朝日。枣花纂纂蜂蝶翻，枣实累累人满园。严风萧瑟枯叶飞，蜂蝶不来人亦稀。
枯树图
作者：刘基
朝代：明
体裁：古风

道傍古树身半枯，白蚁穴根虫穴肤。风摧雨撼霜雪冻，断石臲卼无人扶。忆昔勾芒肇初政，百卉腾达随呵嘘。新柯荏苒旧柯壮，雾露膏沐光如濡。黄鹂翡翠语娇滑，桑扈戴胜鸣相呼。白鹤来巢鹿止荫，匠石愕睨争叹誉。宁知忧患生旦夕，野火倏忽起不虞。燎原烈焰难向迩，孰问柞栎杉与槠。枝燔叶焮根半赤，朽腐瞒液非时须。山林摇落岁方晏，聊以薜荔为衣袽。呜呼广厦栋梁具，委弃草莽同薪刍。皇天未必替生意，更盼玉烛回旸乌。
枯树图歌
作者：刘基
朝代：明

道傍古树身半枯，白蚁穴根虫穴肤。风摧雨撼霜雪冻，断石臲卼无人扶。忆昔勾芒肇初政，百卉腾达随呵虚。新柯荏苒旧柯壮，雾露膏沐光如濡。黄鹂翡翠语娇滑，桑扈戴胜鸣相呼。白鹤来巢鹿止荫，匠石愕睨争叹誉。宁知忧患生旦夕，野火倏忽起不虞。燎原烈焰难向迩，孰问柞栎杉与槠。枝燔叶焮根半赤，朽腐瞒液非时须。山林摇落岁方晏，聊以薜为荔衣袽。呜呼！广厦栋梁具，委弃草莽同薪刍。皇天未必替生意，更盼玉烛回旸乌。
柯桥灵秘寺即景赠基上人
作者：刘基
朝代：明
体裁：七言律诗

尽日阴阴风坠花，楼前沟水发芹芽。青春院宇僧房好，白昼豺狼客路赊。对坐虾须回舞燕，出门鸱尾立饥鸦。相期握手何时再，五月芙蓉隘若耶。
柳桥渔唱
作者：刘基
朝代：明
体裁：古风

春风淡淡兮湖水波。柳垂桥兮青烟满莎。扣予舷兮发长歌。靡白蘋兮乱鴐鹅。我前有蛟兮我后有鼍。予往予还兮吁予奈何。彼湖有波兮此桥有柳。我维我舟兮聊以搔我首。唱歌以遨兮哀莫予偶。有箨在罾兮有沙在罶。逝者滔滔兮羌不可久。绿频兮菲菲。落花兮点衣。江无津兮海无涯。呜呼寂寥兮吾谁与归。
柳桥渔唱二首为黄中立作·其一
作者：刘基
朝代：明
体裁：骚

春风淡淡兮湖水波。柳乘桥兮青烟满莎。扣予舷兮发长歌。靡曰蘋兮乱鴐鹅。前有蛟兮后有鼍。予往予还兮吁予奈何。
柳桥渔唱二首为黄中立作·其二
作者：刘基
朝代：明
体裁：骚

彼湖有波兮此栯有柳。我维我舟兮聊以搔我首。放歌逍遥兮哀莫予偶。有箨住罾兮有沙在罶。逝者滔滔兮羌不可以久。绿蘋兮菲菲。落花兮点衣。江无津兮海无涯。呜呼寂寥兮吾谁与归。
栖乌
作者：刘基
朝代：明
体裁：七言绝句

归雁将秋入楚天，薄云开月伴愁眠。露寒叶动栖乌起，一叫千声落枕边。
桃源忆故人
作者：刘基
朝代：明
体裁：词

渊门篱下黄金蕊，还共空尊憔悴。今古这般滋味，想得都相似。牛山落日悲风起，回首旧欢无几。长夜清凉如水，独立星河里。
梁孝子庐墓词
作者：刘基
朝代：明
体裁：骚

陟彼岵兮望父，陟彼屺兮望母。若仪容兮在前，恍音声兮在后。陟彼屺兮望母，陟彼岵兮望父。惝恍惘兮无闻，心摇摇兮愁苦。闻空庐兮山之巅，朝松有岚兮暮萝有烟。其下维地兮其上维天，食思寝思兮以日以年。呜呼魂乎其有知兮矢相从于九泉。
梁州令
作者：刘基
朝代：明
体裁：词

雨过群山翠。杨柳含烟如醉。画檐双燕引雏飞，风动榴花，点点猩红碎。对花莫把阑干倚。心乱难为理。夕阳江上，满眼清波，总是愁人泪。
梁甫吟
作者：刘基
朝代：明
体裁：乐府曲辞

谁谓秋月明，蔽之不必一尺翳。谁谓江水清，淆之不必一斗泥。人情旦暮有翻覆，平地倏忽成山溪。君不见桓公相仲父，竖刁终乱齐，秦穆信逢孙，遂违百里奚。赤符天子明见万里外，乃以薏苡为文犀。停婚仆碑何震怒，青天白日生虹蜺。明良际会有如此，而况童角不辨粟与稊。外间皇父中艳妻，马角突兀连牝鸡。以聪为聋狂作圣，颠倒衣裳行蒺藜。屈原怀沙子胥弃，魑魅叫啸风凄凄。梁甫吟，悲以悽。岐山竹实日稀少，凤皇憔悴将安栖？
梁甫吟·送郑希道入京
作者：刘基
朝代：明
体裁：乐府曲辞

老翁生长平原里，但见平原路如砥。谓言路平无崄巇，车轮不摧马如飞。今日驱车上梁甫，回头却忆平原路。梁甫吟，愁我心。
梁甫吟（此诗云"艳妻"、"牝鸡"，亦为奇后而
作者：刘基
朝代：明

谁谓秋月明？蔽之不必一尺翳。谁谓江水清？淆之不必一斗泥。人情旦暮有翻覆，平地倏忽成山溪。君不见桓公相仲父，竖刁终乱齐；秦穆信逢孙，遂违百里奚。赤符天子明见万里外，乃以薏苡为文犀。停婚仆碑何震怒，青天白日生虹蜺。明良际会有如此，而况童角不辨粟与稊。外间皇父中艳妻，马角突兀连牝鸡。以聪为聋狂作圣，颠倒衣裳行蒺藜。屈原怀沙子胥弃，魑魅叫啸风凄凄。梁甫吟，悲以凄。岐山竹实日稀少，凤凰憔悴将安栖！
梅花七绝句
作者：刘基
朝代：明

风林凋尽碧琅玕，的皪梅花好自看。霜白月明残雪夜，一枝危拂斗杓寒。群山积雪惨晴曦，石裂玄冰万木披。不是孤芳贞不挠，阳和争得上枯枝。紫府仙人萼绿华，暂抛琼苑到天涯。断魂应化为蝴蝶，夜夜归来阿母家。稀疏寒玉小楼东，骨冷魂清五夜风。惟有翠禽怜寂寞，一双相倚月明中。蕊宫仙子愧云鬟，姑射神人薄鍊颜。借问高标谁得似，白头苏武在天山。琼跗玉叶两依依，摇落空山物色微。青女不知幽独意，忍寒犹自妒芳菲。微阳稚绿未能还，四海昆虫总闲关。只有梅花见天意，先将春色到人间。
梅花七绝句·其一
作者：刘基
朝代：明
体裁：七言绝句

风林凋尽碧琅玕，的皪梅花好自看。霜白月明残雪夜，一枝危拂斗杓寒。
梅花七绝句·其七
作者：刘基
朝代：明
体裁：七言绝句

微阳稚绿未能还，四海昆虫总闲关。只有梅花见天意，先将春色到人间。
梅花七绝句·其三
作者：刘基
朝代：明
体裁：七言绝句

紫府仙人萼绿华，暂抛琼苑到天涯。断魂应化为蝴蝶，夜夜归来阿母家。
梅花七绝句·其二
作者：刘基
朝代：明
体裁：七言绝句

群山积雪惨晴曦，石裂玄冰万木披。不是孤芳贞不挠，阳和争得上枯枝。
梅花七绝句·其五
作者：刘基
朝代：明
体裁：七言绝句

蕊宫仙子愧云鬟，姑射神人薄鍊颜。借问高标谁得似，白头苏武在天山。
梅花七绝句·其六
作者：刘基
朝代：明
体裁：七言绝句

琼跗玉叶两依依，摇落空山物色微。青女不知幽独意，忍寒犹自妒芳菲。
梅花七绝句·其四
作者：刘基
朝代：明
体裁：七言绝句

稀疏寒玉小楼东，骨冷魂清五夜风。惟有翠禽怜寂寞，一双相倚月明中。
梅花引
作者：刘基
朝代：明
体裁：词

晚云凝，晚烟横，烟草茫茫云树平。杜鹃声，不堪听，别泪暗倾，良宵空月明。冰蚕丝断琅玕折，湘妃竹死青冥裂。短长亭，几千程。归计未成，愁随江水生。
梅花落
作者：刘基
朝代：明
体裁：乐府曲辞

种梅长江边，岁冕花始发。东风为爱桃与李，却使孤芳坐销歇。美人高楼深紫霞，捲帘一见长叹嗟。世间有荣即有悴，君不见海中碧树终无花。
梦草堂遣怀
作者：刘基
朝代：明
体裁：古风

即事在自得，彊歌非正音。所以春草句，声价重兼金。若人千载下，遗响邈难寻。凄凉一池塘，赖尔得至今。我来当才秋，天净潢潦沈。枯荷有馀馨，衰柳无残阴。鼓鼙响未已，山水意徒深。感时念兄弟，恻怆伤我心。
楚妃叹（《楚妃叹》亦刺奇后也）
作者：刘基
朝代：明
体裁：乐府曲辞

江汉扬波六千里，上有巫山矗天起。锦衾一夕梦行云，万户千门冷如水。闻道秦兵下武关，君王留连犹未还。山深不见章台殿，汨罗冤泪空潺湲。尚忆前王好驰逐，宫中美人不食肉。回狂作哲须臾间，至今相业归孙叔。楚宫无复如昔人，况有神女如花新。悲来恨新还忆故，谁能断却巫山路？
次李子庚韵
作者：刘基
朝代：明
体裁：七言律诗

风落馀花春事非，愁心烟雨共霏霏。溪云不作从龙起，山石何须学燕飞。篱下旧存彭泽菊，林间新长首阳薇。夜阑忽漫闻啼鸟，肠断天涯信使稀。
次胡元望郊行诗韵
作者：刘基
朝代：明
体裁：古风

谁言公馆清，晨气晚未散。岂乏树葱芊，尚有花烂熳。美人隔巷陌，可念不可唤。温温夜光璧，幽丱潜璀璨。鄙夫竞喧哗，达士善大观。世情如秋莲，零落风中瓣。少年喜纷纭，谈笑轻绛灌。进取务出奇，周虑非习惯。逝水难重回，芳时愁坐换。元臣镇方面，边戎仰成算。应怜四郊外，荆棘满耕畔。悽悽忧葵女，恻恻抚床瓘。兴怀增感伤，展转过夜半。起行视青天，星河色凌乱。安能作野马，脱略谢羁绊。
次韵和余嘉宾御史见寄
作者：刘基
朝代：明
体裁：七言律诗

二纪相思欲奋飞，百年心事苦相违。风尘跋涉容颜改，豺虎纵横信使稀。忽枉缄书如见面，不胜悲喜却沾衣。有怀欲语无由写，骢马天涯几日归。
次韵和刘宗保秋怀二首
作者：刘基
朝代：明

眼见宾鸿去复回，可堪云雾隔瑶台。黄花自在山中发，青鸟何由海上来。墙角虫号瓜蔓索，树头禽嚇栗房开。凉蟾照幕还清夜，惭愧千村野哭哀。蛩螀啼露作悲愁，雕鸮抟风乐素秋。莫讶系匏长不食，亦知神剑解相求。翰林白发三千丈，吏部回肠一万周。借问何如青白眼，酣歌竟日为身谋。
次韵和刘宗保秋怀二首·其一
作者：刘基
朝代：明
体裁：七言律诗

眼见宾鸿去复回，可堪云雾隔瑶台。黄花自在山中发，青鸟何由海上来。墙角虫号瓜蔓索，树头禽吓栗房开。凉蟾照幕还清夜，惭愧千村野哭哀。
次韵和刘宗保秋怀二首·其一
作者：刘基
朝代：明

眼见宾鸿去复回，可堪云雾隔瑶台。黄花自在山中发，青鸟何由海上来。墙角虫号瓜蔓索，树头禽嚇栗房开。凉蟾照幕还清夜，惭愧千村野哭哀。
次韵和刘宗保秋怀二首·其二
作者：刘基
朝代：明
体裁：七言律诗

蛩螀啼露作悲愁，雕鸮抟风乐素秋。莫讶系匏长不食，亦知神剑解相求。翰林白发三千丈，吏部回肠一万周。借问何如青白眼，酣歌竟日为身谋。
次韵和刘彦箕忆山中篇
作者：刘基
朝代：明
体裁：七言排律

句曲峰高倚太阳，不风岩谷自清凉。四时岚彩霏夔雪，百道泉流湛玉霜。雅称采芝追绮季，尤宜散发学嵇康。龙鳞璀错松当径，凤尾䙰褷竹过墙。月上海门蟾早觉，露寒瑞草鹤先尝。仙人卓剑降魑魅，道士书符禁獝狂。宝气丹光生夜寂，黄精白朮引年长。茅君虎卧瑶坛上，萧史鸾栖碧殿旁。桂树寒山违谢客，桃花流水忆刘郎。猿猱任占青萝帐，薜荔从生绿石床。世难有身空自累，诗成无雁倩谁将。欲凭锦瑟传幽思，才理朱弦意巳忘。
次韵和十六夜月
作者：刘基
朝代：明
体裁：七言律诗

才圆又缺中天月，犹自寒光媚老蟾。承露仙人珠落掌，别风楼观雪生檐。玉阶桂影骎骎薄，金井苔花渐渐添。坐久城头闻夜柝，牢愁清兴苦相兼。
次韵和天童良上人见寄
作者：刘基
朝代：明
体裁：七言律诗

不辞尘匣掩青萍，愿见天边陨盗星。白日有时容黑子，紫微终古照玄冥。轻风瀹雪归兰汜，细雨涵春入草亭。但得此身强健在，江山相见眼长青。
次韵和孟伯真感兴四首
作者：刘基
朝代：明

五载江淮百战场，乾坤举目总堪伤。巳闻盗贼多于蚁，无柰官军暴似狼。绿水青山人寂寂，长烟蔓草日荒荒。弟兄零落音书绝，肠断春风一雁行。无用文章岂疗饥，劳生筋骨巳支离。穷愁杜甫家何在，落魄陈平计未奇。草泽狐狸三窟固，江湖波浪一帆危。故园春色年年到，绿叶红花好为谁。平时盗贼起成云，厚禄能忘愧庶民。樽俎自高廊庙策，经纶不用草茅人。思家远道风尘恶，争食空山虎豹嗔。莫怪洛阳年少客，持书痛哭向枫宸。多事繁花白映红，无愁细草绿浮空。春秋迭代人先老，天地生成意不穷。凤鸟长辞西岭树，鲸鱼自起北溟风。几时学得玄真子，箬笠蓑衣一短篷。
次韵和孟伯真感兴四首·其一
作者：刘基
朝代：明
体裁：七言律诗

五载江淮百战场，乾坤举目总堪伤。巳闻盗贼多于蚁，无柰官军暴似狼。绿水青山人寂寂，长烟蔓草日荒荒。弟兄零落音书绝，肠断春风一雁行。
次韵和孟伯真感兴四首·其三
作者：刘基
朝代：明
体裁：七言律诗

平时盗贼起成云，厚禄能忘愧庶民。樽俎自高廊庙策，经纶不用草茅人。思家远道风尘恶，争食空山虎豹嗔。莫怪洛阳年少客，持书痛哭向枫宸。
次韵和孟伯真感兴四首·其二
作者：刘基
朝代：明
体裁：七言律诗

无用文章岂疗饥，劳生筋骨巳支离。穷愁杜甫家何在，落魄陈平计未奇。草泽狐狸三窟固，江湖波浪一帆危。故园春色年年到，绿叶红花好为谁。
次韵和孟伯真感兴四首·其四
作者：刘基
朝代：明
体裁：七言律诗

多事繁花白映红，无愁细草绿浮空。春秋迭代人先老，天地生成意不穷。凤鸟长辞西岭树，鲸鱼自起北溟风。几时学得玄真子，箬笠蓑衣一短篷。
次韵和孟伯真感兴诗
作者：刘基
朝代：明
体裁：七言律诗

避难移家适远乡，忧时一夜百回肠。徒闻铁甲连戎垒，未睹钩车跨贼隍。不共班超争食肉，欲寻木羽学休粮。磨崖可勒中兴颂，努力诸公佐有唐。
次韵和岳季坚见寄
作者：刘基
朝代：明
体裁：七言律诗

尘埃不见望诸君，江海谁怜郑广文。雪里一筇穿虎出，竹间半榻与僧分。无人问字朝眠稳，有客论诗夜坐勤。豹褒羊裘等黄土，金章紫绶漫浮云。
次韵和新罗严上人秋日见寄二首
作者：刘基
朝代：明

露吟风清木叶疏，蓼花莎草没阶除。子云词赋空投阁，仲蔚蓬蒿漫索居。群盗只今齐得意，故乡从此遂无书。镜中短发非松柏，岁晚看看不似初。爱汝精蓝抱翠微，青松绿竹共依依。龟台落日明霞绮，鳗井寒潮长石衣。银杏子成边雁到，木犀花发野莺飞。钟残永夜禅心定，一任秋虫促杼机。
次韵和新罗严上人秋日见寄二首·其一
作者：刘基
朝代：明
体裁：七言律诗

露吟风清木叶疏，蓼花莎草没阶除。子云词赋空投阁，仲蔚蓬蒿漫索居。群盗只今齐得意，故乡从此遂无书。镜中短发非松柏，岁晚看看不似初。
次韵和新罗严上人秋日见寄二首·其二
作者：刘基
朝代：明
体裁：七言律诗

爱汝精蓝抱翠微，青松绿竹共依依。龟台落日明霞绮，鳗井寒潮长石衣。银杏子成边雁到，木犀花发野莺飞。钟残永夜禅心定，一任秋虫促杼机。
次韵和新罗严上人秋日见寄（二首）
作者：刘基
朝代：明

负郭无田生事疏，微官已谢不须除。散愁漫入高僧舍，乘兴还过野老居。草冷虫声悲杼轴，霜余蕉叶碎缄书。黄花素发相将暮，独立凄凉忆往初。¤
次韵和朱伯言自云门之天衣途中作
作者：刘基
朝代：明
体裁：七言律诗

即看梅蕊发江南，渐见柔乘可浴蚕。日铸雨馀峰似髻，云门烟合树和蓝。青猿不避游人过，碧涧能消宿酒酣。况有山僧颇解事，何妨聊驻使君骖。
次韵和林彦文刘山驿作诗
作者：刘基
朝代：明
体裁：七言律诗

青泥九折度危峰，翠木千章集远风。欲为流离安堡障，宁辞辛苦涉蒿蓬。梧桐叶落无栖凤，荆棘枝寒有怨鸿。旦夕升虚聊望楚，何时重赋定方中？
次韵和王文明绝句漫兴十八首
作者：刘基
朝代：明

芙蓉湖上夕阳低，杨柳枝头一鸟栖。独倚阑干看山色，白云飞过若耶溪。年华如水去堂堂，何处无愁不断肠。天上群仙风雨外，人间明月夜凄凉。鲜印渊明柳映门，床头酒尽卧空尊。窗风吹破羲皇梦，闲看山云起石根。竹根草叶垂书带，苔面蜗涎学篆文。坐到博山香烬歇，不知新月出微云。眼见繁花开满林，即看嫩叶绿成阴。杜鹃啼落西山月，一夜相思万里心。澹澹轻风冷透衣，冥冥细雨客思归。若为化得辽东鹤，远逐浮云汗漫飞。天边云气来须女，湖上轻雷起少男。一阵微凉疏雨过，满池莲蕊绿如簪。风翻竹箨空林响，雨缒蛛丝落蕊悬。长日掩关无客到，一眉山水对婵娟。江北江南几驿亭，可怜彊半草青青。夜凉月白西湖水，坐看三台上将星。旧游何处渺烟萝，几度相思梦玉珂。莫向天涯苦回首，野猿木客恣经过。东海鲸鲵倒百川，西江波浪阻征船。谁能散发空山里，学取希夷石上眠。梦里分明郅广寒，梦回月落斗阑干。碧桃吹尽无人觉，满袖西风涕泗漙。晓晴何处一黄鹂，飞上花枝款款啼。独坐小窗歌伐木，偶然怀古忆祈奚。钓得槎头缩颈鱼，隔墙有酒贯钱酤。近来酒价如珠玉，独饮千钱不要扶。楼头新月斗弓弯，楼外青山对客闲。深夜忽然思往事，梦随孤鹤绕云间。一自江淮作战场，城池无处不金汤。辕门须识黄公略，莫与萧娘竞粉妆。草庐不枉达官车，长日惟消满架书。睡足北窗清似木，数声残角起城乌。故乡蛇豕满柴荆，异域风尘叹此生。至竟迂狂成濩落，可怜天地一浮萍。
次韵和王文明绝句漫兴十八首·其一
作者：刘基
朝代：明
体裁：七言绝句

芙蓉湖上夕阳低，杨柳枝头一鸟栖。独倚阑干看山色，白云飞过若耶溪。
次韵和王文明绝句漫兴十八首·其七
作者：刘基
朝代：明
体裁：七言绝句

天边云气来须女，湖上轻雷起少男。一阵微凉疏雨过，满池莲蕊绿如簪。
次韵和王文明绝句漫兴十八首·其三
作者：刘基
朝代：明
体裁：七言绝句

鲜印渊明柳映门，床头酒尽卧空尊。窗风吹破羲皇梦，闲看山云起石根。
次韵和王文明绝句漫兴十八首·其九
作者：刘基
朝代：明
体裁：七言绝句

江北江南几驿亭，可怜彊半草青青。夜凉月白西湖水，坐看三台上将星。
次韵和王文明绝句漫兴十八首·其二
作者：刘基
朝代：明
体裁：七言绝句

年华如水去堂堂，何处无愁不断肠。天上群仙风雨外，人间明月夜凄凉。
次韵和王文明绝句漫兴十八首·其五
作者：刘基
朝代：明
体裁：七言绝句

眼见繁花开满林，即看嫩叶绿成阴。杜鹃啼落西山月，一夜相思万里心。
次韵和王文明绝句漫兴十八首·其八
作者：刘基
朝代：明
体裁：七言绝句

风翻竹箨空林响，雨缒蛛丝落蕊悬。长日掩关无客到，一眉山水对婵娟。
次韵和王文明绝句漫兴十八首·其六
作者：刘基
朝代：明
体裁：七言绝句

澹澹轻风冷透衣，冥冥细雨客思归。若为化得辽东鹤，远逐浮云汗漫飞。
次韵和王文明绝句漫兴十八首·其十
作者：刘基
朝代：明
体裁：七言绝句

旧游何处渺烟萝，几度相思梦玉珂。莫向天涯苦回首，野猿木客恣经过。
次韵和王文明绝句漫兴十八首·其十一
作者：刘基
朝代：明
体裁：七言绝句

东海鲸鲵倒百川，西江波浪阻征舡。谁能散发空山里，学取希夷石上眠。
次韵和王文明绝句漫兴十八首·其十一
作者：刘基
朝代：明

东海鲸鲵倒百川，西江波浪阻征船。谁能散发空山里，学取希夷石上眠。
次韵和王文明绝句漫兴十八首·其十七
作者：刘基
朝代：明
体裁：七言绝句

草庐不枉达官车，长日惟消满架书。睡足北窗清似木，数声残角起城乌。
次韵和王文明绝句漫兴十八首·其十三
作者：刘基
朝代：明
体裁：七言绝句

晓晴何处一黄鹂，飞上花枝款款啼。独坐小窗歌伐木，偶然怀古忆祈奚。
次韵和王文明绝句漫兴十八首·其十二
作者：刘基
朝代：明
体裁：七言绝句

梦里分明郅广寒，梦回月落斗阑干。碧桃吹尽无人觉，满袖西风涕泗漙。
次韵和王文明绝句漫兴十八首·其十五
作者：刘基
朝代：明
体裁：七言绝句

楼头新月斗弓弯，楼外青山对客闲。深夜忽然思往事，梦随孤鹤绕云间。
次韵和王文明绝句漫兴十八首·其十八
作者：刘基
朝代：明
体裁：七言绝句

故乡蛇豕满柴荆，异域风尘叹此生。至竟迂狂成濩落，可怜天地一浮萍。
次韵和王文明绝句漫兴十八首·其十六
作者：刘基
朝代：明
体裁：七言绝句

一自江淮作战场，城池无处不金汤。辕门须识黄公略，莫与萧娘竞粉妆。
次韵和王文明绝句漫兴十八首·其十四
作者：刘基
朝代：明
体裁：七言绝句

钓得槎头缩颈鱼，隔墙有酒贯钱酤。近来酒价如珠玉，独饮千钱不要扶。
次韵和王文明绝句漫兴十八首·其四
作者：刘基
朝代：明
体裁：七言绝句

竹根草叶垂书带，苔面蜗涎学篆文。坐到博山香烬歇，不知新月出微云。
次韵和王文明雨中杂兴四首
作者：刘基
朝代：明

积雨累十日，平湖添半篙。风连箕毕动，云傍斗牛高。水鹳巢林木，池鱼上野蒿。农人愁饿莩，采撷到溪毛。白日迷阴陆，浓云没大荒。雨深筠簟润，风度葛衣凉。虎豹归林湿，鱼龙赴壑长。波涛渺清落，悽恻解鸣珰。湿云看欲薄，阴气未全收。日月昏昏见，鼋鼍頧頧浮。虚檐腾肸蚃，坏壁涌蜉蝣。幽独无人问，含情谩上楼。青冥不可见，朱夏巳无多。云木光浮没，川原气荡磨。荒芜一将略，浩汗五湖波。去去沧浪水，君听鼓枻歌。
次韵和王文明雨中杂兴四首·其一
作者：刘基
朝代：明
体裁：五言律诗

积雨累十日，平湖添半篙。风连箕毕动，云傍斗牛高。水鹳巢林木，池鱼上野蒿。农人愁饿莩，采撷到溪毛。
次韵和王文明雨中杂兴四首·其三
作者：刘基
朝代：明
体裁：五言律诗

湿云看欲薄，阴气未全收。日月昏昏见，鼋鼍頧頧浮。虚檐腾肸蚃，坏壁涌蜉蝣。幽独无人问，含情谩上楼。
次韵和王文明雨中杂兴四首·其二
作者：刘基
朝代：明
体裁：五言律诗

白日迷阴陆，浓云没大荒。雨深筠簟润，风度葛衣凉。虎豹归林湿，鱼龙赴壑长。波涛渺清落，悽恻解鸣珰。
次韵和王文明雨中杂兴四首·其四
作者：刘基
朝代：明
体裁：五言律诗

青冥不可见，朱夏巳无多。云木光浮没，川原气荡磨。荒芜一将略，浩汗五湖波。去去沧浪水，君听鼓枻歌。
次韵和石末元帅见赠二首
作者：刘基
朝代：明

雨过前溪晓色新，山城草木静埃尘。殊方负固犹蜗角，此地偷安赖虎臣。高阁绿萝相对晚，画阑红药不胜春。谁怜衰病兼疏拙，标泊东西一旅人。元戎玉帐拥旌麾，武略文韬并出奇。构厦可堪无大匠，安邦曾见活危棋。此时山斗归民望，他日龙螭简帝思。我辈迂狂垂世务，趍风执御更何疑。
次韵和石末元帅见赠二首·其一
作者：刘基
朝代：明
体裁：七言律诗

雨过前溪晓色新，山城草木静埃尘。殊方负固犹蜗角，此地偷安赖虎臣。高阁绿萝相对晚，画阑红药不胜春。谁怜衰病兼疏拙，标泊东西一旅人。
次韵和石末元帅见赠二首·其二
作者：刘基
朝代：明
体裁：七言律诗

元戎玉帐拥旌麾，武略文韬并出奇。构厦可堪无大匠，安邦曾见活危棋。此时山斗归民望，他日龙螭简帝思。我辈迂狂垂世务，趍风执御更何疑。
次韵和石末公七夕诗
作者：刘基
朝代：明
体裁：七言律诗

天上传闻会两星，清秋夜色湛玄冥。蚌胎隐见银蟾窟，鹊翼高低玉女軿。一水经年才邂逅，七襄终日岂神灵。劳生厌事惟思睡，独卧无心觐帝青。
次韵和石末公七月十五夜月蚀诗
作者：刘基
朝代：明
体裁：古风

招摇指坤月望日，大月如盘海中出。不知妖怪从何来，惝恍初惊天眼昳。儿童走报开户看，城角咿呜声未卒。蟾逃兔遁漠无踪，璧陨珠沉一何疾。丈夫愕视隘街巷，妇女喧呼动圭筚。辉辉稍辨河汉沬，耿耿渐明荒冢漆。百官袍笏群吏趋，伐鼓撞钲仍设韠。赤水难令罔象求，渑池莫效相如叱。升檐变阁到空旷，瓂掩氛祲殊靡毕。广寒桂树劫火烬，借问嫦娥有何术。今年下土困炎沴，草木焦枯野萧瑟。蓱号暍死龙甲焮，赤熛当衢挂萍实。光芒照灼玄武烂，谁复琐琐怜蚌鹬。今夜慝作最差异，天道幽微孰能诘。太阴配日宰臣象，无乃常刑多纵轶。近来营垒遍宇内，羽林惨澹空铁锧。荒郊废市何所见，夔罔蛟蛇兼蚤虱。此皆在地不在天，未若虾蟆狡而獝。黄文结邻上诉帝，赐以小戎骖牡骘。剖蟆洗魄还月光，再起咎繇明典秩。返蟾归兔复纤阿，万古游尘避清跸。
次韵和石末公七月十五夜月蚀诗
作者：刘基
朝代：明

招摇指坤月望日，大月如盘海中出。不知妖怪从何来，惝恍初惊天眼眣。儿童走报开户看，城角咿呜声未卒。蟾逃兔遁漠无踪，璧陨珠沉一何疾。丈夫愕视隘街巷，妇女喧呼动圭筚。辉辉稍辨河汉沬，耿耿渐明荒冢漆。百官袍笏群吏趋，伐鼓撞钲仍设肸。赤水难令罔象求，渑池莫效相如叱。升檐变阁到空旷，掩氛侵殊靡毕。广寒桂树劫火烬，借问嫦娥有何术？今年下土困炎沴，草木焦枯野萧瑟。蓱号暍死龙甲焮，赤熛当衢挂萍实。光芒照灼玄武烂，谁复琐琐怜蚌鹬。今夜慝作最差异，天道幽微孰能诘。太阴配日宰臣象，无乃常形多纵轶。近来营垒遍宇内，羽林惨澹空铁锧。荒郊废市何所见，夔罔蛟蛇兼蚤虱。此皆在地不在天，未若虾蟆狡而獝。黄文结邻上诉帝，赐以小戎骖牡骘。剖蟆洗魄还月光，再起咎繇明典秩。返蟾归兔复纤阿，万古游尘避清跸。
次韵和石末公中秋不见月诗
作者：刘基
朝代：明
体裁：七言律诗

一年明月中秋好，万里长空此夜阴。雨晕青灯昏远思，虫鸣黄叶乱乡心。见愁盗贼氛犹恶，莫怪乾坤气尚淫。便欲扪萝上天柱，九霄风露恐难禁。
次韵和石末公中秋玩月
作者：刘基
朝代：明
体裁：七言律诗

一年二六团圆月，此夜光辉独耐看。银汉波涛三岛接，玉京风露九霄寒。方欣酷暑随时去，只恐清商促岁阑。更上南楼瞻北极，那无鸿雁报平安。
次韵和石末公九日无菊诗
作者：刘基
朝代：明
体裁：七言律诗

篱菊无花冷夕阳，西风空送雁还乡。巳妨少昊颁时令，更阻渊明泛酒觞。生意循环深自识，年华逝水去谁伤。愁来最爱霜中叶，满眼殷红间浅黄。
次韵和石末公九日见寄
作者：刘基
朝代：明
体裁：七言律诗

去年见雁思乡里，今岁还乡雁不来。此地凄凉逢九日，何时清切睹三台。莞茅夜冷蛩螀急，禾黍秋空鸟雀哀。辟难无劳效桓景，巢居随处压崔嵬。
次韵和石末公二绝
作者：刘基
朝代：明

橐里金多嫂自迎，壳中珠满蚌能明。文犀亦有通灵角，天上龙螭尽可撄。徒闻弹铗怨无鱼，未见兼程贡蜡书。四海□池总完璧，只今谁是蔺相如。
次韵和石末公二绝·其一
作者：刘基
朝代：明
体裁：七言绝句

橐里金多嫂自迎，壳中珠满蚌能明。文犀亦有通灵角，天上龙螭尽可撄。
次韵和石末公二绝·其二
作者：刘基
朝代：明
体裁：七言绝句

徒闻弹铗怨无鱼，未见兼程贡蜡书。四海□池总完璧，只今谁是蔺相如。
次韵和石末公元夜之作
作者：刘基
朝代：明
体裁：七言律诗

八表流云澄夜色，九霄华月动春城。条风细细吹旗影，香蔼微微引漏声。河汉虹桥应断绝，沧溟鳌足漫峥嵘。愁来更听渔阳操，独倚阑干坐到明。
次韵和石末公岁除送穷之作
作者：刘基
朝代：明
体裁：七言律诗

五夜雪霜清沴气，三阳玉烛照芳春。愿闻驯象来林邑，复睹封牛至罽宾。川后山祗争效职，淮夷海獠悉归臣。君王垂拱明光殿，圣敬如汤日日新。
次韵和石末公开读有感
作者：刘基
朝代：明
体裁：七言律诗

百年万国奉王正，相业台纲属老成。山海若时共职贡，郊原何处有戈兵。庙谟可使归权倖，祖训由来重变更。欲叫天关无羽翼，拊心长叹不胜情。
次韵和石末公悲红树二首
作者：刘基
朝代：明

乾坤何处非王土，稂莠谁令满大田。未扫绿林千嶂里，还看红树九秋前。吴宫露冷蝉何在，汉苑风悲鹤自怜。却羡鲁阳功德盛，挥戈回日至今传。霜与秋林作锦帏，一朝霜重却全稀。坐看绝艳成尘土，应悟浮华是祸机。惊鹊月明难自定，穷猿岁暮欲何归。犹怜有客期欢赏，太息斯须志愿违。
次韵和石末公悲红树二首·其一
作者：刘基
朝代：明
体裁：七言律诗

乾坤何处非王土，稂莠谁令满大田。未扫绿林千嶂里，还看红树九秋前。吴宫露冷蝉何在，汉苑风悲鹤自怜。却羡鲁阳功德盛，挥戈回日至今传。
次韵和石末公悲红树二首·其二
作者：刘基
朝代：明
体裁：七言律诗

霜与秋林作锦帏，一朝霜重却全稀。坐看绝艳成尘土，应悟浮华是祸机。惊鹊月明难自定，穷猿岁暮欲何归。犹怜有客期欢赏，太息斯须志愿违。
次韵和石末公感兴见寄
作者：刘基
朝代：明
体裁：七言律诗

使君学术似文翁，奕世流芳缉武功。赤芾青衿来燕喜，黄童白叟望车攻。笔端波浪翻三峡，旗尾龙蛇动八风。惭愧谫才多谬误，忧时独有此心同。
次韵和石末公感怀之作
作者：刘基
朝代：明
体裁：七言律诗

凤去深林鹜在庭，西风回首故山青。杞人岌岌忧将殒，楚国茫茫醉不醒。自觉艰虞多错午，谁怜耗斁祝宁丁。金芝玉蕨甘如蜜，岁晚吾从董五经。
次韵和石末公无题之作
作者：刘基
朝代：明

秋风袅袅作商音，落叶枯荄日夜深。已为抵乌投白璧，徒劳点铁冀黄金。轩辕未必迷襄野，夸父终当死邓林。笑撚东篱菊花蕊，天寒岁晚尔知心。
次韵和石末公无题之作
作者：刘基
朝代：明
体裁：七言律诗

秋风袅袅作商音，落叶枯荄日夜深。巳为抵乌投白璧，徒劳点铁冀黄金。轩辕未必迷襄野，夸父终当死邓林。笑撚东篱菊花蕊，天寒岁晚尔知心。
次韵和石末公旱天多雨意五首
作者：刘基
朝代：明

旱天多雨意，云合又还晴。苦热连三伏，微凉入五更。青山黄叶遍，白水紫烟生。旦夕霞标起，依稀对赤城。旱天多雨意，霞起众山光。日月躔阳道，雷霆伏大荒。跃渊无黑蜧，在牧有夷羊。万室俱如燬，何人尚闵尪。旱天多雨意，一望百忧侵。海沸羲和日，山藏传说霖。南河那可决，北斗不能斟。叹息还搔首，清商巳满林。旱天多雨意，悽恻望钩陈。哀吁何时达，愁眉尽日颦。乾坤三岛浪，岁月两淮尘。莫问和调事，呜呼畎亩人。旱天多雨意，阴电绕空湫。暴客冯高垒，良农死乘丘。干戈犹未息，灾沴复何尤。轸望成衰疾，那堪数倚楼。
次韵和石末公旱天多雨意五首·其一
作者：刘基
朝代：明
体裁：五言律诗

旱天多雨意，云合又还晴。苦热连三伏，微凉入五更。青山黄叶遍，白水紫烟生。旦夕霞标起，依稀对赤城。
次韵和石末公旱天多雨意五首·其三
作者：刘基
朝代：明
体裁：五言律诗

旱天多雨意，一望百忧侵。海沸羲和日，山藏传说霖。南河那可决，北斗不能斟。叹息还搔首，清商巳满林。
次韵和石末公旱天多雨意五首·其二
作者：刘基
朝代：明
体裁：五言律诗

旱天多雨意，霞起众山光。日月躔阳道，雷霆伏大荒。跃渊无黑蜧，在牧有夷羊。万室俱如燬，何人尚闵尪。
次韵和石末公旱天多雨意五首·其五
作者：刘基
朝代：明
体裁：五言律诗

旱天多雨意，阴电绕空湫。暴客冯高垒，良农死乘丘。干戈犹未息，灾沴复何尤。轸望成衰疾，那堪数倚楼。
次韵和石末公旱天多雨意五首·其四
作者：刘基
朝代：明
体裁：五言律诗

旱天多雨意，悽恻望钩陈。哀吁何时达，愁眉尽日颦。乾坤三岛浪，岁月两淮尘。莫问和调事，呜呼畎亩人。
次韵和石末公春日感怀
作者：刘基
朝代：明

下泽潢潦集，幽林光景迟。羁禽有哀响，槁叶无丰姿。粱稊不同亩，世事久当遗。便欲驾扁舟，泛彼湖上漪。慨怀祈招赋，怆恻感遐思。流光逐飘风，去若六马驰。干戈尚杂遝，举目多可悲。步登西城楼，还望东城陴。近悼舂陵吟，远伤鸿雁诗。未能已怨怒，矧暇防笑嗤。赖有贤大夫，直道人不欺。相期各努力，共济艰难时。
次韵和石末公春日感怀
作者：刘基
朝代：明
体裁：古风

下泽潢潦集，幽林光景迟。羁禽有哀响，槁叶无丰姿。粱稊不同亩，世事久当遗。便欲驾扁舟，泛彼湖上漪。慨怀祈招赋，怆恻感遐思。流光逐飘风，去若六马驰。干戈尚杂遝，举目多可悲。步登西城楼，还望东城陴。近悼舂陵吟，远伤鸿雁诗。未能巳怨怒，矧暇防笑嗤。赖有贤大夫，直道人不欺。相期各努力，共济艰难时。
次韵和石末公春晴诗
作者：刘基
朝代：明
体裁：七言律诗

幽禽啧啧语朝阳，细绿骎骎入女桑。天上深宫调玉烛，人间和气应勾芒。赤眉青犊终何在，白马黄巾莫漫狂。将帅如林须发踪，太平功业望萧张。
次韵和石末公春雨见寄
作者：刘基
朝代：明

愁阴沴阳景，孟春犹苦寒。腾云涌岩岫，落雪蔽江干。街衢溢潢潦，井谷生狂澜。误疑蛙黾窟，中有蛟龙蟠。复忧扶桑日，坐为黄浊漫。顾瞻望四郊，侧足不遑安。却秦慕鲁连，存齐想田单。玄发虽向改，壮心终靡殚。小人务苟且，君子惭素餐。高牙对多垒，肉食徒王官。周纲虽云弛，一匡赖齐桓。莫惊沟浍盈，雨息当自干。
次韵和石末公春雨见寄
作者：刘基
朝代：明
体裁：古风

愁阴沴阳景，孟春犹苦寒。腾云涌岩岫，落雪蔽江干。街衢溢黄潦，井谷生狂澜。误疑蛙黾窟，中有蛟龙蟠。复忧扶乘日，坐为黄浊漫。顾瞻望四郊，侧足不遑安。却秦慕鲁连，存齐想田单。玄发虽向改，壮心终靡殚。小人务苟且，君子惭素餐。高牙对多垒，肉食徒王官。周纲虽云弛，一匡赖齐桓。莫惊沟浍盈，雨息当自乾。
次韵和石末公月蚀见寄
作者：刘基
朝代：明
体裁：七言律诗

凉气开秋桂未花，青天见月漫咨嗟。玉毫扑搠此中兔，金背荧煌何处蟆。百鍊精铜才照胆，连城白璧底生瑕。谁能鼓剑披氛祲，莫遣东郊马喷沙。
次韵和石末公漫兴见寄二首
作者：刘基
朝代：明

王侯古有兴屠狗，郎吏今无善牧羊。青海风波腾罔象，紫霄氛祲翳摇光。江寒逝水东流急，天远冥鸿北去长。莫笑乌鸢恶毛羽，翻飞齐得簉鹓行。济世何人希管乐，隐居无处觅求羊。扶桑未换旸乌彩，腐草犹争爝火光。百载承平戎马佚，十年战伐艾菅长。长沙迁客能流涕，一日须垂一万行。
次韵和石末公漫兴见寄二首·其一
作者：刘基
朝代：明
体裁：七言律诗

王侯古有兴屠狗，郎吏今无善牧羊。青海风波腾罔象，紫霄氛祲翳摇光。江寒逝水东流急，天远冥鸿北去长。莫笑乌鸢恶毛羽，翻飞齐得簉鹓行。
次韵和石末公漫兴见寄二首·其二
作者：刘基
朝代：明
体裁：七言律诗

济世何人希管乐，隐居无处觅求羊。扶桑未换旸乌彩，腐草犹争爝火光。百载承平戎马佚，十年战伐艾菅长。长沙迁客能流涕，一日须垂一万行。
次韵和石末公漫兴见寄（二首）
作者：刘基
朝代：明

济世何人希管乐，隐居无处觅求羊。扶桑未换旸乌彩，腐草犹争爝火光。百战承平戎马佚，七年战伐艾菅长。长沙迁客能流涕，一日须垂一万行。
次韵和石末公用元望韵遣兴见寄
作者：刘基
朝代：明
体裁：古风

鹁鸠劝春耕，桴鼓帖宵逻。抚循馀暇日，珠玉生咳唾。时维青阳初，天子在左个。布德顺木令，万国罔不和。禄食自纷纭，抚字谁最课。幅员若金瓯，丝发无璺破。涓溜可摧山，机祸不在大。中夜登高楼，遥瞻太微座。乾坤漭寥落，日月飞鸟过。愤惋空有心，盛时嗟巳蹉。
次韵和石末公用元望韵遣兴见寄
作者：刘基
朝代：明

鹁鸠劝春耕，桴鼓帖宵逻。拊循余暇日，珠玉生咳唾。时维青阳初，天子在左个。布德顺木令，万国罔不和。禄食自纷纭，抚字谁最课。幅员若金瓯，丝发无璺破。涓溜可摧山，机祸不在大。中夜登高楼，遥瞻太微座。乾坤漭寥落，日月飞鸟过。愤惋空有心，盛时嗟已蹉。
次韵和石末公秋日感怀见寄
作者：刘基
朝代：明

郊原如赭已无秋，况复干戈未肯休。肉食不知田野事，布衣深为庙廊忧。典章沦落悲刍狗，馈饷倭迟想木牛。礼乐将军今郤縠，豺狼满地待虔刘。
次韵和石末公秋日感怀见寄二首
作者：刘基
朝代：明

郊原如赭巳无秋，况复干戈未肯休。肉食不知田野事，布衣深为庙廊忧。典章沦落悲刍狗，馈饷倭迟想木牛。礼乐将军今郤縠，豺狼满地待虔刘。秋阴竟日似黄昏，夏旱良苗不半存。敢望鱼鸡充醓醢，尚期菘韭作饔飧。烟尘惨澹黄公石，云气苍茫紫极垣。作楫济川须传说，九关虎豹向谁论。
次韵和石末公秋日感怀见寄二首·其一
作者：刘基
朝代：明
体裁：七言律诗

郊原如赭巳无秋，况复干戈未肯休。肉食不知田野事，布衣深为庙廊忧。典章沦落悲刍狗，馈饷倭迟想木牛。礼乐将军今郤縠，豺狼满地待虔刘。
次韵和石末公秋日感怀见寄二首·其二
作者：刘基
朝代：明
体裁：七言律诗

秋阴竟日似黄昏，夏旱良苗不半存。敢望鱼鸡充醓醢，尚期菘韭作饔飧。烟尘惨澹黄公石，云气苍茫紫极垣。作楫济川须传说，九关虎豹向谁论。
次韵和石末公红树诗
作者：刘基
朝代：明
体裁：七言律诗

岸柳江蒲总戚施，桕林辛苦擢金支。虞人诧见炎官伞，候骑讹传汉将旗。照水荧煌空衒貌，因风飘落竟从谁。应惭若木生旸谷，长驻踆乌烛崦嵫。
次韵和石末公红树诗
作者：刘基
朝代：明
体裁：七言律诗

红树漫山驻岁华，玄冬惊见眼生花。井陉旗帜军容盛，汴水帆樯御气赊。春草凄迷金谷障，夕阳照灼赤城霞。靡蓱丹木扶桑里，惆怅谁乘博望槎。
次韵和石末公自讼之作
作者：刘基
朝代：明
体裁：七言律诗

绿駬骅骝不服骖，王良造父亦难堪。羡君名重中台上，勋业终光北斗南。露井凄风残绿少，霜林落日乱红酣。侯封职在同藩屏，班爵无劳阿化男。
次韵和石末公见寄五绝
作者：刘基
朝代：明

楩楠割截为椽杙，岁暮搜材到柞薪。怅望无因见夏后，再平水土叙彝伦。庙略能回十万夫，诗书郤縠近来无。何由入奏明光殿，指点山河一统图。春满郊原乐意融，野花庭草竞纤秾。惟馀陵上青青柏，不向东风改旧容。越溪清水淬干将，鬼魅惊啼畏夜光。不共铅刀争利钝，何妨玉匣且深藏。汉殿千门锦绣开，不堪一夜柏梁灾。鲁般骨朽萧何死，肠断无人为取材。
次韵和石末公见寄五绝·其三
作者：刘基
朝代：明
体裁：七言绝句

春满郊原乐意融，野花庭草竞纤秾。惟馀陵上青青柏，不向东风改旧容。
次韵和石末公见寄五绝·其四
作者：刘基
朝代：明
体裁：七言绝句

越溪清水淬干将，鬼魅惊啼畏夜光。不共铅刀争利钝，何妨玉匣且深藏。
次韵和石末公见寄（五绝）
作者：刘基
朝代：明
体裁：七言绝句

庙略能回十万夫，诗书郤縠近来无。何由入奏明光殿，指点山河一统图。
次韵和石末公见寄（五绝）
作者：刘基
朝代：明
体裁：七言绝句

楩楠割截为椽杙，岁暮搜材到柞薪。怅望无因见夏后，再平水土叙彝伦。
次韵和石末公见寄（五绝）
作者：刘基
朝代：明
体裁：七言绝句

汉殿千门锦绣开，不堪一夜柏梁灾。鲁般骨朽萧何死，肠断无人为取材。
次韵和石末公闵雨诗
作者：刘基
朝代：明
体裁：七言律诗

腾云降雨指龙功，况复山川祭秩隆。岂意愆阳为沴气，忽过炎夏到秋风。祈年劳酒仪徒备，登谷尝新望巳空。享祀未应无报称，可堪不杀待时丰。
次韵和石末公闻有诏使不至
作者：刘基
朝代：明
体裁：七言律诗

祈招旦夕动遐心，疾首西归望好音。凤下丹霄云杳杳，鱼飞碧海雾沉沉。徒言雨露无私润，谁谓阳和未溥临。何日六师能电扫，周原依旧载驰骎。
次韵和石末公闻海上使命之作因念西州怆然有
作者：刘基
朝代：明
体裁：七言律诗

大阃寻常弃郑师，后人休望及瓜期。豺狼封豕咸登用，都邑人民委若遗。曾见羌夷皆内地，忍闻淮济是边陲。经纶事业君当念，闻道任嚣髻已椎。
次韵和石末公闻海上使命之作因念西州怆然有
作者：刘基
朝代：明

巫闾析木天空阔，桐柏终南水乱流。邑里萧条无吠狗，田畴芜秽少耕牛。萋萋蔓草随人远，淡淡残阳向客留。迟莫飘零偏感旧，几回垂泪睇神州。¤
次韵和石末公闻海上使命之作因念西州怆然有感二首
作者：刘基
朝代：明

巫闾析木天空阔，桐柏终南水乱流。邑里萧条无吠狗，田畴芜秽少耕牛。萋萋蔓草随人远，淡淡残阳向客留。迟莫飘零偏感旧，几回垂泪睇神州。弟子舆尸漫有师，圮桥谁共老人期。龙鱼并出应难识，樗栎无庸幸见遗。每上楼台瞻北极，愿闻波浪帖南陲。吴山越水元相接，莫更中流下铁椎。
次韵和石末公闻海上使命之作因念西州怆然有感二首·其一
作者：刘基
朝代：明
体裁：七言律诗

巫闾析木天空阔，桐柏终南水乱流。邑里萧条无吠狗，田畴芜秽少耕牛。萋萋蔓草随人远，淡淡残阳向客留。迟莫飘零偏感旧，几回垂泪睇神州。
次韵和石末公闻海上使命之作因念西州怆然有感二首·其二
作者：刘基
朝代：明
体裁：七言律诗

弟子舆尸漫有师，圮桥谁共老人期。龙鱼并出应难识，樗栎无庸幸见遗。每上楼台瞻北极，愿闻波浪帖南陲。吴山越水元相接，莫更中流下铁椎。
次韵和脱因宗道感兴三首
作者：刘基
朝代：明

索居守贞素，久巳忘世机。晨兴夕还寐，不知时节违。庭前有芳树，宿昔容颜非。巢鸟去安之，寒蝉鸣亦稀。居人歌北风，客子叹无衣。浮云结阴翳，白日少光辉。鸿雁号南翔，蟋蟀在中闱。荣华如流水，一往何当归。松柏守孤直，不争桃李色。明星在青天，有时化为石。春风车马尘，竟日翳紫陌。宁知禾黍地，旧是王侯宅。蓬莱有仙药，求之不可得。霜风吹林木，岁暮徒怆恻。铅刀方用世，挂壁干将闲。剪松养荆棘，匠石空悲酸。驱车陟大行，日暮多险艰。玄冰胶大谷，脱粟贵琅玕。魑魅揽人魂，豺狼食人肝。路远无羽翼，何由得飞还。
次韵和脱因宗道感兴三首·其一
作者：刘基
朝代：明
体裁：古风

索居守贞素，久巳忘世机。晨兴夕还寐，不知时节违。庭前有芳树，宿昔容颜非。巢鸟去安之，寒蝉鸣亦稀。居人歌北风，客子叹无衣。浮云结阴翳，白日少光辉。鸿雁号南翔，蟋蟀在中闱。荣华如流水，一往何当归。
次韵和脱因宗道感兴三首·其三
作者：刘基
朝代：明
体裁：古风

铅刀方用世，挂壁干将闲。剪松养荆棘，匠石空悲酸。驱车陟大行，日暮多险艰。玄冰胶大谷，脱粟贵琅玕。魑魅揽人魂，豺狼食人肝。路远无羽翼，何由得飞还。
次韵和脱因宗道感兴三首·其二
作者：刘基
朝代：明
体裁：古风

松柏守孤直，不争桃李色。明星在青天，有时化为石。春风车马尘，竟日翳紫陌。宁知禾黍地，旧是王侯宅。蓬莱有仙药，求之不可得。霜风吹林木，岁暮徒怆恻。
次韵和脱因宗道感兴（二首）
作者：刘基
朝代：明

铅刀方用世，挂壁干将闲。剪松养荆棘，匠石空悲酸。驱车陟太行，日暮多险艰。玄冰胶大谷，脱粟贵琅玕。魑魅揽人魂，豺狼食人肝。路远无羽翼，何由得飞还。
次韵和谦上人秋兴一首
作者：刘基
朝代：明
体裁：七言律诗

山云满地起秋涛，凉叶惊风下九皋。药笼空闻收马勃，弦歌岂复用牛刀。草间狐兔营三窟，天上龙螭昧六韬。周汉中兴还有日，载歌赤伏咏嵩高。
次韵和谦上人秋兴七首
作者：刘基
朝代：明

一自中原万马奔，江淮今有几州存。龙韬豹略痴儿戏，秾李夭桃猛士门。废垒秋风销战骨，荒郊夜雨泣冤魂。江湖愁绝无家客，伫立看天泪眼昏。东海波涛激迅飙，西风氛雾虎狼骄。高牙画戟尊方伯，绣段黄封出内朝。无客金戈桩凿齿，有人玉帐舞弓腰。武陵日暮桃花尽，何处林泉可采樵。霜飞大野气凄清，日落荒村少客行。投笔班超空食肉，登楼王粲独伤情。海壖雨翳旌旗影，淮甸云埋鼓角声。中夜起瞻天北极，鬓毛萧飒忆神京。浙江流水绕东吴，佳丽犹传故国都。红锦漫山春雨后，黄云压树晓霜馀。娇莺逐暖归牙帐，征雁冲寒送羽书。惆怅南园钓舟子，蒺藜满地不胜锄。绣幕香帏隐日华，金鞍玉辔巧矜誇。深山雾雨貙生虎，大海波涛虺作蛇。朴樕有枝寒集鹊，梧桐无叶夜啼鸦。凉风袅袅吹游子，何处松楸是汝家。故乡知己不曾逢，满目云山恨万重。斥堠霜清寒夜柝，谯楼风急晓城钟。此时绕树怜乌鹊，异县携家想駏蛩。独向晴檐问梅蕊，数枝和雪为谁容。江上悲风起白波，山中芳草柰愁何。紫菱青荇鲛人舞，翠藟苍藤木客歌。旷野烟尘迷虎兕，长亭泥泞没骊騧。浊河日夜东流去，肠断霓旌影馺娑。
次韵和谦上人秋兴七首·其一
作者：刘基
朝代：明
体裁：七言律诗

一自中原万马奔，江淮今有几州存。龙韬豹略痴儿戏，秾李夭桃猛士门。废垒秋风销战骨，荒郊夜雨泣冤魂。江湖愁绝无家客，伫立看天泪眼昏。
次韵和谦上人秋兴七首·其七
作者：刘基
朝代：明
体裁：七言律诗

江上悲风起白波，山中芳草柰愁何。紫菱青荇鲛人舞，翠藟苍藤木客歌。旷野烟尘迷虎兕，长亭泥泞没骊騧。浊河日夜东流去，肠断霓旌影馺娑。
次韵和谦上人秋兴七首·其三
作者：刘基
朝代：明
体裁：七言律诗

霜飞大野气凄清，日落荒村少客行。投笔班超空食肉，登楼王粲独伤情。海壖雨翳旌旗影，淮甸云埋鼓角声。中夜起瞻天北极，鬓毛萧飒忆神京。
次韵和谦上人秋兴七首·其二
作者：刘基
朝代：明
体裁：七言律诗

东海波涛激迅飙，西风氛雾虎狼骄。高牙画戟尊方伯，绣段黄封出内朝。无客金戈桩凿齿，有人玉帐舞弓腰。武陵日暮桃花尽，何处林泉可采樵。
次韵和谦上人秋兴七首·其五
作者：刘基
朝代：明
体裁：七言律诗

绣幕香帏隐日华，金鞍玉辔巧矜誇。深山雾雨貙生虎，大海波涛虺作蛇。朴樕有枝寒集鹊，梧桐无叶夜啼鸦。凉风袅袅吹游子，何处松楸是汝家。
次韵和谦上人秋兴七首·其六
作者：刘基
朝代：明
体裁：七言律诗

故乡知己不曾逢，满目云山恨万重。斥堠霜清寒夜柝，谯楼风急晓城钟。此时绕树怜乌鹊，异县携家想駏蛩。独向晴檐问梅蕊，数枝和雪为谁容。
次韵和谦上人秋兴七首·其四
作者：刘基
朝代：明
体裁：七言律诗

浙江流水绕东吴，佳丽犹传故国都。红锦漫山春雨后，黄云压树晓霜馀。娇莺逐暖归牙帐，征雁冲寒送羽书。惆怅南园钓舟子，蒺藜满地不胜锄。
次韵和谦上人秋兴（六首）
作者：刘基
朝代：明

浙江流水绕东吴，佳丽犹传故国都。红锦漫山春雨后，黄云压树晓霜余。娇莺逐暖归牙帐，征雁冲寒送羽书。惆怅南园钓舟子，蒺藜满地不胜锄。¤
次韵岁菊
作者：刘基
朝代：明
体裁：七言律诗

风霜摇落愈伤神，黄菊于予意自亲。迟莫长存君子操，凄凉不厌主人贫。天虚沆瀣流清气，月过青冥动细沦。此夜空庭耿相对，春花夏叶总埃尘。
次韵张德平见寄
作者：刘基
朝代：明
体裁：七言律诗

漠漠长烟野色昏，霏霏细雨湿衡门。乾坤象纬寻常转，江海波涛日夜翻。贾谊奏书哀自哭，屈原心事苦谁论。近逢使者徵遗逸，说道岩廊纳谠言。
次韵石末公题桃源卷
作者：刘基
朝代：明
体裁：七言律诗

桃花逐水萦纡入，不觉清溪路浅深。执手问名惊见面，论新话旧各伤心。壶浆馈饷飧加璧，馆谷温存赠有金。似此情怀良匪恶，何嗟岁月去骎寻。
次韵荅石末公伤用三苗之作
作者：刘基
朝代：明
体裁：七言律诗

周用羌髳功有赫，唐通回鹘祸无訾。豳歌郑曲非同调，楚服秦骖实背驰。安得著鞭先祖逖，趋陪前跸学姚期。扶持圣主中兴业，整顿乾坤去诡随。
次韵追和音上人
作者：刘基
朝代：明
体裁：七言律诗

绝顶浮云锁石关，曲途危磴阻跻攀。他年甲楯孤臣泣，此日斋钟老衲闲。夜永星河低半树，天清猿鹤响空山。干戈未定归无处，拟结茅庐积翠间。
次韵高则诚雨中三首
作者：刘基
朝代：明

短棹孤篷访昔游，冷风凄雨不胜愁。江湖满地蛟螭浪，粳稻连天鼠雀秋。莫怪贾生偏善哭，从来杞国最多忧。绝怜窗外如圭月，只为离人照白头。霖雨萧萧泥客途，岁华冉冉隙中徂。不知燕赵车千乘，何似嵩邙饭一盂。露冷芙蓉捐玉佩，天寒薏苡结明珠。东邻艇子如堪借，去钓松江巨口鱼。吴苑西风禾黍黄，越乡倦客葛衣凉。楸梧夜冷鸟惊树，霜露秋清蜂闭房。天上出车无召虎，人间卖卜有王郎。干戈满目难回首，梦到空山月满堂。
次韵高则诚雨中三首·其一
作者：刘基
朝代：明
体裁：七言律诗

短棹孤篷访昔游，冷风凄雨不胜愁。江湖满地蛟螭浪，粳稻连天鼠雀秋。莫怪贾生偏善哭，从来杞国最多忧。绝怜窗外如圭月，只为离人照白头。
次韵高则诚雨中三首·其三
作者：刘基
朝代：明
体裁：七言律诗

吴苑西风禾黍黄，越乡倦客葛衣凉。楸梧夜冷鸟惊树，霜露秋清蜂闭房。天上出车无召虎，人间卖卜有王郎。干戈满目难回首，梦到空山月满堂。
次韵高则诚雨中三首·其二
作者：刘基
朝代：明
体裁：七言律诗

霖雨萧萧泥客途，岁华冉冉隙中徂。不知燕赵车千乘，何似嵩邙饭一盂。露冷芙蓉捐玉佩，天寒薏苡结明珠。东邻艇子如堪借，去钓松江巨口鱼。
次韵高则诚雨中（三首）
作者：刘基
朝代：明

霖雨萧萧泥客途，岁华冉冉隙中徂。不知燕赵车千乘，何似蒿邙饭一盂。露冷芙蓉捐玉佩，天寒薏苡结明珠。东邻艇子如堪借，去钓松江巨口鱼。¤
欣怀亭二首为脱因宗道赋
作者：刘基
朝代：明

欣怀亭子湖山上，山色湖光八面开。恰似昆崙积石圃，涌出王母阆风台。骊龙夜静擎珠上，神女天寒委佩来。何日扁舟一系缆，高跻绝顶望蓬莱。爱子山亭湖水中，杂花脩竹合蒙茏。三春锦绣花迎日，十里笙箫竹度风。菰饭炊来胜雪白，鲤鱼钓得出波红。浮生无事当为乐，应许闲人一醉同。
欣怀亭二首为脱因宗道赋·其一
作者：刘基
朝代：明
体裁：七言律诗

欣怀亭子湖山上，山色湖光八面开。恰似昆崙积石圃，涌出王母阆风台。骊龙夜静擎珠上，神女天寒委佩来。何日扁舟一系缆，高跻绝顶望蓬莱。
欣怀亭二首为脱因宗道赋·其二
作者：刘基
朝代：明
体裁：七言律诗

爱子山亭湖水中，杂花脩竹合蒙茏。三春锦绣花迎日，十里笙箫竹度风。菰饭炊来胜雪白，鲤鱼钓得出波红。浮生无事当为乐，应许闲人一醉同。
正月一日公宴分韵得恩字
作者：刘基
朝代：明
体裁：古风

青阳肇嘉岁，白日间春温。起视天宇间，粲然生意存。高堂建华盖，北面朝至尊。彤云映扶桑，脩风吹我幡。鸣弦在两楹，旨酒盈金樽。辕门号令肃，主将诗书敦。彬彬众多士，矫矫凤与鹓。庙算淂其长，豺狼安足吞。揆子实珷玞，深惭厕玙璠。敢矜铅刀割，所望安黎元。恢复旧土疆，以酬生育恩。
正月十五夜灯花大开作
作者：刘基
朝代：明
体裁：古风

灯花如营红且绿，灯花有意怜幽独。夜寒衾冷漏声迟，卧看琼枝绽金粟。凉蟾入户四壁空，地炉宿火天无风。祥烟抱日丽碧落，骊龙吐珠歊紫虹。人言此花专报喜，劳生短发丝垂耳。无望之福非所希，无事恼怀吾足矣。呼童添油引良夜，九衢灯月光相射。漫沽浊酒饷离魂，岂必忘忧惟树萱。
正月廿三日得台州黄元徽书有感
作者：刘基
朝代：明

世乱网恢恢，斯人亦沦翳。数奇当何如，穷途难为计。盲风振乔木，硕果失其蒂。虎豹落机槛，坐服舆皂制。玄珠迷罔象，白日惨阴曀。涉水水有蛟，入山山有彘。弃马感须无，直道怀柳惠。青冥无羽翼，悲来夜迢递。结交无疏戚，艰难见平生。金石苟不渝，万里如两楹。重山非云远，邈若辽与荆。嬿婉岂不怀，蛇虺正骄狞。手持故人书，心念故人情。开书问故人，泪下如雨倾。客从何乡来，遗我尺素书。道路险且艰，故人情有馀。妖气晦斗极，黄浊混龙鱼。何荃不为莸，何麟不为貙。殷勤故人心，炯若明月珠。投之千丈泥，万古光不渝。安得致阊阖，以照君王车。
正月廿三日得台州黄元徽书有感·其一
作者：刘基
朝代：明
体裁：古风

世乱网恢恢，斯人亦沦翳。数奇当何如，穷途难为计。盲风振乔木，硕果失其蒂。虎豹落机槛，坐服舆皂制。玄珠迷罔象，白日惨阴曀。涉水水有蛟，入山山有彘。弃马感须无，直道怀柳惠。青冥无羽翼，悲来夜迢递。
正月廿三日得台州黄元徽书有感·其三
作者：刘基
朝代：明
体裁：古风

客从何乡来，遗我尺素书。道路险且艰，故人情有馀。妖气晦斗极，黄浊混龙鱼。何荃不为莸，何麟不为貙。殷勤故人心，炯若明月珠。投之千丈泥，万古光不渝。安得致阊阖，以照君王车。
正月廿三日得台州黄元徽书有感·其二
作者：刘基
朝代：明
体裁：古风

结交无疏戚，艰难见平生。金石苟不渝，万里如两楹。重山非云远，邈若辽与荆。嬿婉岂不怀，蛇虺正骄狞。手持故人书，心念故人情。开书问故人，泪下如雨倾。
正月廿三日得台州黄元徽书有感（三首）
作者：刘基
朝代：明

结交无疏戚，艰难见平生。金石苟不渝，万里如两楹。重山非云远，邈若辽与荆。嬿婉岂不怀，蛇虺正骄狞。手持故人书，心念故人情。开书问故人，泪下如雨倾。¤
步出夏门行
作者：刘基
朝代：明
体裁：乐府曲辞

步出夏门，遥望沧海。九河茫茫，碣石安在？鱼龙瀺灂，日月晻蔼。三山何所，弱水浼浼。羲和曷往，鳌极孰宰。发鸠之羽，其心不改。安期不死，桃实可待。悠哉沛乎，歌以未慨。
步虚词
作者：刘基
朝代：明

太微启灵宇，紫殿含祥风。圆光昭无外，梵气来冲融。仙人鱼鳞次，羽葆朝当中。离罗郁萧台，缥缈浮太蒙。泰阶平六符，文昌位三公。北斗运元化，轩辕成岁功。稽首玉陛下，逍遥乐无穷。郁华开赤殿，结邻炫黄文。葳蕤烂霄汉，照曜下土坟。东华跸严驾，西崦泮昏氛。神行肃亹亹，象化陶醺醺。景风调坱圠，玉烛焕烟煴。冥茫密勿间，歘忽幽朗分。万灵仰无私，九真告成勋。重阳峨宝阙，众星拱高垣。寥寥太虚庭，巍巍无极尊。白虎伏右騑，青龙承左辕。玄武后躨跜，长离前腾骞。黄灵正常居，万有归一元。希微眇稊粟，浩荡灸乾坤。高卑各奠位，神化无穷源。步虚归太一，精心觐枢庭。浮浮回极运，湛湛规中清。五神谨诃卫，六位肃敉宁。东溟升阳曜，西海生阴露。炎光熺玄室，涌醴液朱陵。骎骎粗秽除，绵绵淳粹凝。妙用无边方，摄身游帝青。焚香礼玄梵，肃驾朝紫宸。游云结华盖，鲜飙翼飞轮。披烟上阁道，佩月攀钩陈。服食丹霞浆，嗽咽甘露津。琅琅歌洞章，寂感虚皇嚬。飘飖广莫风，舒啸青林春。沆瀁六合外，永与无始邻。
步虚词·其一
作者：刘基
朝代：明
体裁：乐府曲辞

太微启灵宇，紫殿含祥风。圆光昭无外，梵气来冲融。仙人鱼鳞次，羽葆朝当中。离罗郁萧台，缥缈浮太蒙。泰阶平六符，文昌位三公。北斗运元化，轩辕成岁功。稽首玉陛下，逍遥乐无穷。
步虚词·其三
作者：刘基
朝代：明
体裁：乐府曲辞

重阳峨宝阙，众星拱高垣。寥寥太虚庭，巍巍无极尊。白虎伏右騑，青龙承左辕。玄武后躨跜，长离前腾骞。黄灵正常居，万有归一元。希微眇稊粟，浩荡灸乾坤。高卑各奠位，神化无穷源。
步虚词·其二
作者：刘基
朝代：明
体裁：乐府曲辞

郁华开赤殿，结邻炫黄文。葳蕤烂霄汉，照曜下土坟。东华跸严驾，西崦泮昏氛。神行肃亹亹，象化陶醺醺。景风调坱圠，玉烛焕烟煴。冥茫密勿间，歘忽幽朗分。万灵仰无私，九真告成勋。
步虚词·其五
作者：刘基
朝代：明
体裁：乐府曲辞

焚香礼玄梵，肃驾朝紫宸。游云结华盖，鲜飙翼飞轮。披烟上阁道，佩月攀钩陈。服食丹霞浆，嗽咽甘露津。琅琅歌洞章，寂感虚皇嚬。飘飖广莫风，舒啸青林春。沆瀁六合外，永与无始邻。
步虚词·其四
作者：刘基
朝代：明
体裁：乐府曲辞

步虚归太一，精心觐枢庭。浮浮回极运，湛湛规中清。五神谨诃卫，六位肃敉宁。东溟升阳曜，西海生阴露。炎光熺玄室，涌醴液朱陵。骎骎粗秽除，绵绵淳粹凝。妙用无边方，摄身游帝青。
武陵深行
作者：刘基
朝代：明
体裁：乐府曲辞

武陵溪，一何深。水有射工射人影。陆有丹蛇长百寻，嗟哉武溪不可临。溪之水深且阔乌，不敢飞龙不敢越。海气连天日月昏，茵露著人肌肉裂。呜呼，丈夫宁能沙场百战死，有骨莫葬武溪水。
残丝曲
作者：刘基
朝代：明
体裁：乐府曲辞

玉楼十二春如绮，日暖清池跃鲂鲤。空闺无处著柔情，梦逐残丝扑天起。天南河汉天西流，岂知少年能白头。便唤姮娥栽桂树，花时相约月中游。
气出唱
作者：刘基
朝代：明

今日不乐，振策远游。东上泰山，巍何修修。道逢仙人，要我同仇。蒸霞为粮，烹玉为羞。玄英素蕤，光华蔓流。日观菡萏，葩华九州。令我从之，身轻若浮。道以五鸾，翼以两虬。朝翔玄圃，夕止蓬丘。谒见王母，云眉月眸。青娥三千，或舞或讴。风吹琅玕，声如鸣球。杂花并开，莫知春秋。洪崖先生，劝我此留。自揣凡骨，非仙者俦。七情交煎，一触百抽。又病戆僻，无药可瘳。崇崇清宫，荡无涯陬。列仙如沙，不少一沤。王母笑听，拜谢扣头。归来山林，曷标曷钩。熙熙泰和，长乐无忧。
气出唱
作者：刘基
朝代：明
体裁：乐府曲辞

今日不乐，振策远游。东上泰山，巍何脩脩。道逢仙人，要我同仇。蒸霞为粮，烹玉为羞。玄英素蕤，光华蔓流。日观菡萏，葩华九州。令我从之，身轻若浮。道以五鸾，翼以两虬。朝翔玄圃，夕止蓬丘。谒见王母，云眉月眸。青娥三千，或舞或讴。风吹琅玕，声如鸣球。杂花并开，莫知春秋。洪崖先生，劝我此留。自揣凡骨，非仙者俦。七情交煎，一触百抽。又病戆僻，无药可瘳。崇崇清宫，荡无涯陬。列仙如沙，不少一沤。王母笑听，拜谢扣头。归来山林，曷标曷钩。熙熙泰和，长乐无忧。
水西寺东楼晓起闻莺
作者：刘基
朝代：明

日上高城柳影齐，风轩临水看莺啼。
初来木杪鸣相应，稍入花间听却迷。
芳草自深句践国，行人犹隔御儿溪。
思家每恨无轻翼，可对莺花不憯凄。
水西寺东楼晓起闻莺
作者：刘基
朝代：明
体裁：七言律诗

日上高城柳影齐，风轩临水看莺啼。初来木杪鸣相应，稍入花间听却迷。芳草自深句践国，行人犹隔禦儿溪。思家每恨无轻翼，可对莺华不憯悽。
水调歌头
作者：刘基
朝代：明
体裁：词

雨过百花尽，绿叶自成帷。翛然惊破残梦，何许一黄鹂。独上高楼凝望，不见阳春去处，惟见草离离。且喜画梁燕，还傍旧巢归。理纨扇，清竹簟，试单衣。莫思身外闲事，有酒便须挥。蝼蚁王侯同尽，何用名标竹帛，留与后人疑。坐久暮天碧，月在绿杨枝。
水龙吟
作者：刘基
朝代：明
体裁：词

鸡鸣风雨潇潇，侧身天地无刘表。啼鹃迸泪，落花飘恨，断魂飞绕。月暗云霄，星沉烟水，角声清袅。问登楼王粲，镜中白发，今宵又添多少？极目乡关何处，渺青山、髻螺低小。几回好梦，随风归去，被渠遮了。宝瑟弦僵，玉笙簧冷，冥鸿天杪。但侵阶莎草、满庭绿树，不知昏晓。
水龙吟·夜闻铜瓶汤□作
作者：刘基
朝代：明
体裁：词

玉釭开尽丹葩，画檐深宿蟾蜍影。门掩清宵，声来何处，堂空人静。如竹梳风，如荷过雨，如泉发井。向罗帏细细，如歌如语，还如暗虫相命。绣被沉薰正暖，梦云车、紫鹓双并。洞庭旷野，九韶齐奏，殷天笙磬。别有蛾眉，鼓琴弹瑟，江鸣山应，待翛然睡觉，炉存馀灺，鸡啼窗囧。
水龙吟·次韵和陈均从吹箫曲
作者：刘基
朝代：明
体裁：词

秦台人去无踪，空馀绿树连天表。瑶京路远，缑山夜永，离愁萦绕。露咽玄蝉，霜栖白鹤，月寒烟袅。想孤鸾舞罢，碧桃花尽，长是怨多欢少。梦里軿车过处，见苍梧、九峰青小。脩篁染泪，沧江流恨，年年不了。广莫风悲，昭华玉冷，声沉云杪，又扶桑、日上靡蓱光散，蓬池春晓。
水龙吟·鸡鸣风雨潇潇
作者：刘基
朝代：明

鸡鸣风雨潇潇，侧身天地无刘表。啼鹃迸泪，落花飘恨，断魂飞绕。月暗云霄，星沈烟水，角声清袅。问登楼王粲，镜中白发，今宵又添多少。极目乡关何处，渺青山髻螺低小。几回好梦，随风归去，被渠遮了。宝瑟弦僵，玉笙指冷，冥鸿天杪。但侵阶莎草，满庭绿树，不知昏晓。
永康胡元鼎白云楼
作者：刘基
朝代：明
体裁：古风

少年辞家往京国，蓬根一断无消息。有时长想白云飞，江海茫茫泪沾臆。归来归母悲且喜，悔作他乡远游子。却起高楼对白云，綵服翩翩足甘旨。昔时望云煎百虑，今日看云美无度。却忆天涯望云日，平生心事从此毕。
汉世祖
作者：刘基
朝代：明
体裁：七言绝句

白水龙飞绍赤精，鸱枭尽入太官羹。三驱只贷樊崇死，侯印应惭不义名。
汉宫曲
作者：刘基
朝代：明
体裁：乐府曲辞

小雨如烟昼掩扉，捲帘忽见燕双飞。不知春色能多少，总向昭阳柳上归。
江上曲
作者：刘基
朝代：明
体裁：乐府曲辞

江上风吹沙石走，江中涛浪如牛吼。鄂君绣被寒无香，江水不如残夜长。
江上曲八首
作者：刘基
朝代：明

数树垂杨绿水边，问郎何不系兰船？浦沙新涨青山远，半夜月明无杜鹃。曾记楼船夜泊时，家家弦管斗腰肢。于今弦管归何处，绾束枯蒲当酒旗。昨夜月明天似水，今晨月落水如天。天长水远人何处，芦苇萧萧一抹烟。紫桂香销五夜霜，碧云收尽玉蟾光。琅玕不是人间树，何处朝阳有凤凰。月出前山青黛寒，雁声遥下碧云端。草根错认骊珠吐，自是西风白露团。宾雁来时月满洲，于今雁去月如钩。雁来雁去何时了，月照离人又白头。忆见垂杨缒绿丝，陟看秋菊映疏篱。柳花作絮随风去，菊绽金葩欲似谁。红蓼丹枫一色秋，楚云吴水共悠悠。人间万事西风过，惟有沧江日夜流。
江上曲八首·其一
作者：刘基
朝代：明
体裁：乐府曲辞

数树垂杨绿水边，问郎何不系兰舡？浦沙新涨青山远，半夜月明无杜鹃。
江上曲八首·其一
作者：刘基
朝代：明

数树垂杨绿水边，问郎何不系兰船？浦沙新涨青山远，半夜月明无杜鹃。
江上曲八首·其七
作者：刘基
朝代：明
体裁：乐府曲辞

忆见垂杨缒绿丝，陟看秋菊映疏篱。柳花作絮随风去，菊绽金葩欲似谁。
江上曲八首·其三
作者：刘基
朝代：明
体裁：乐府曲辞

昨夜月明天似水，今晨月落水如天。天长水远人何处，芦苇萧萧一抹烟。
江上曲八首·其二
作者：刘基
朝代：明
体裁：乐府曲辞

曾记楼船夜泊时，家家弦管斗腰肢。于今弦管归何处，绾束枯蒲当酒旗。
江上曲八首·其八
作者：刘基
朝代：明
体裁：乐府曲辞

红蓼丹枫一色秋，楚云吴水共悠悠。人间万事西风过，惟有沧江日夜流。
江上曲八首·其六
作者：刘基
朝代：明
体裁：乐府曲辞

宾雁来时月满洲，于今雁去月如钩。雁来雁去何时了，月照离人又白头。
江上曲（四首）
作者：刘基
朝代：明
体裁：乐府曲辞

月出前山青黛寒，雁声遥下碧云端。草根错认骊珠吐，自是西风白露团。
江上曲（四首）
作者：刘基
朝代：明
体裁：乐府曲辞

紫桂香销五夜霜，碧云收尽玉蟾光。琅玕不是人间树，何处朝阳有凤凰。
江南弄七首
作者：刘基
朝代：明

江南细水缃绮波，江南綵女雏凤歌，凝嚬引睇纡青蛾。纡青蛾，舒窈窕，网轩绣户锁娇春，不放杜鹃来木杪。雄龙呼雌江底鸣，山摇谷殷江波惊，馀音不断随风征。随风征，入湘竹，截玉钻星吹向天，楚江六月无炎燠。湖波澄明日色鲜，画鹢相随出采莲，娇红曼绿斗春妍。斗春妍，倚徘徊，今朝花尽且归去，明日更有新花开。河曲悬匏渭滨竹，碧鲜削出蓝田玉，轻翎参差飞羽谡。飞羽谡，幽簧含，丹樱瑶笋调清吹，月明紫凤来？？。采菱女子木兰船，翠裙红袖青玉钿，摇光荡影惜婵娟。惜婵娟，愁夕晖，拔蒲歌断鲤鱼入，归去芰荷香满衣。江草萋萋春渺渺，江皋出游多窈窕，轻霞衣裳碧云袅。碧云袅，红日斜，鸳鸯飞过绿渚去，东风吹落菖蒲花。巫山岧峣巫峡长，瑶姬出舞朝云翔，翠葩婹袅金支光。金支光，丹叶赩，宝鸡为使凤为骖，去雨来风乐无极。
江南弄七首·其一
作者：刘基
朝代：明
体裁：乐府曲辞

江南细水缃绮波，江南綵女雏凤歌，凝嚬引睇纡青蛾。纡青蛾，舒窈窕，网轩绣户锁娇春，不放杜鹃来木杪。
江南弄七首·其七
作者：刘基
朝代：明
体裁：乐府曲辞

巫山岧峣巫峡长，瑶姬出舞朝云翔，翠葩婹袅金支光。金支光，丹叶赩，宝鸡为使凤为骖，去雨来风乐无极。
江南弄七首·其三
作者：刘基
朝代：明
体裁：乐府曲辞

湖波澄明日色鲜，画鹢相随出采莲，娇红曼绿斗春妍。斗春妍，倚徘徊，今朝花尽且归去，明日更有新花开。
江南弄七首·其二
作者：刘基
朝代：明
体裁：乐府曲辞

雄龙呼雌江底鸣，山摇谷殷江波惊，馀音不断随风征。随风征，入湘竹，截玉钻星吹向天，楚江六月无炎燠。
江南弄七首·其五
作者：刘基
朝代：明
体裁：乐府曲辞

采菱女子木兰船，翠裙红袖青玉钿，摇光荡影惜婵娟。惜婵娟，愁夕晖，拔蒲歌断鲤鱼入，归去芰荷香满衣。
江南弄七首·其六
作者：刘基
朝代：明
体裁：乐府曲辞

江草萋萋春渺渺，江皋出游多窈窕，轻霞衣裳碧云袅。碧云袅，红日斜，鸳鸯飞过绿渚去，东风吹落菖蒲花。
江南弄七首·其四
作者：刘基
朝代：明

河曲悬匏渭滨竹，碧鲜削出蓝田玉，轻翎参差飞羽谡。飞羽谡，幽簧含，丹樱瑶笋调清吹，月明紫凤来？？。
江南弄七首·其四
作者：刘基
朝代：明
体裁：乐府曲辞

河曲悬匏渭滨竹，碧鲜削出蓝田玉，轻翎参差飞羽谡。飞羽谡，幽簧含，丹樱瑶笋调清吹，月明紫凤来��。
江南弄七首·其四
作者：刘基
朝代：明

河曲悬匏渭滨竹，碧鲜削出蓝田玉，轻翎参差飞羽谡。飞羽谡，幽簧含，丹樱瑶笋调清吹，月明紫凤来𣯶𣯶。
江南曲
作者：刘基
朝代：明

江北垂杨未爆芽，江南水绿万重花。北人尽道江南好，江南才到便为家。金陵好是帝王州，城下秦淮水北流。惆怅江南旧花月，女儿尽作北歌讴。洞庭湖色碧于蓝，潇湘日融花欲酣。黄鹤楼中留醉客，懒人天气是江南。钱塘胜地作南都，纨绮如云隘广途。想得燕山风雪夜，断魂相语怨西湖。桃叶渡头春水平，莫教城上哓莺声。中原无限英雄泪，并入江南送别情。无情白日去如梭，有限青春可柰何。江北风沙人住少，江南粳稻雁来多。生长吴侬不记春，乡音旋改踏京尘。丫头小妓相偎坐，众里矜誇是北人。
江南曲·其七
作者：刘基
朝代：明
体裁：乐府曲辞

生长吴侬不记春，乡音旋改踏京尘。丫头小妓相偎坐，众里矜誇是北人。
江南曲·其三
作者：刘基
朝代：明
体裁：乐府曲辞

洞庭湖色碧于蓝，潇湘日融花欲酣。黄鹤楼中留醉客，懒人天气是江南。
江南曲·其六
作者：刘基
朝代：明
体裁：乐府曲辞

无情白日去如梭，有限青春可柰何。江北风沙人住少，江南粳稻雁来多。
江南曲·其四
作者：刘基
朝代：明
体裁：乐府曲辞

钱塘胜地作南都，纨绮如云隘广途。想得燕山风雪夜，断魂相语怨西湖。
江南曲（五首）
作者：刘基
朝代：明
体裁：乐府曲辞

桃叶渡头春水平，莫教城上哓莺声。中原无限英雄泪，并入江南送别情。
江南曲（五首）
作者：刘基
朝代：明
体裁：乐府曲辞

江北垂杨未爆芽，江南水绿万重花。北人尽道江南好，江南才到便为家。
江南曲（五首）
作者：刘基
朝代：明
体裁：乐府曲辞

金陵好是帝王州，城下秦淮水北流。惆怅江南旧花月，女儿尽作北歌讴。
江神子
作者：刘基
朝代：明
体裁：词

丝丝纤雨织黄昏，掩衡门，黯消魂。赢得满头华发，照乾坤。天上神仙三岛外，空虎豹，守重阍。河林落日隐昆崙，望中原，杳漫漫。白苇青蒿，无处著啼猿。凤去不来箫管咽，心里事，共谁论。
江神子
作者：刘基
朝代：明
体裁：词

城头吹角夜沉沉，有栖禽，出疏林。冲落满庭、珠露滴衣襟。身在吴江家在越，南北事，两关心。人生莫遣二毛侵，病相寻，老骎骎。谩好青山、绿水懒登临。千古钟期今巳矣，空惨怆，对瑶琴。
江神子
作者：刘基
朝代：明
体裁：词

春晴杨柳郁金丝，有黄鹂，在高枝。正是佳人，无语倚阑时。不理云鬟寻断梦，消瘦损，雪肤肌。海棠飘玉燕交飞，草芳菲，水沦漪。怕见轻蜂，小尾扑香归。满镜容颜凭酒染，还惨淡，对斜晖。
江神子
作者：刘基
朝代：明
体裁：词

西风吹树簟凉初，露如珠，月如梳。鸿雁无情，不带半行书。谩倚阑干成小立，人老也，倩谁扶。中庭梧叶待霜疏，有栖乌，夜相呼。门外一池寒水，落芙蕖。为问闲愁还几许，多似草，不胜锄。
江神子
作者：刘基
朝代：明
体裁：词

霏霏轻雨弄秋光，野烟苍，晚风扬。征雁将愁，分付与寒螀。窗外声声啼到晓，人不寐，夜何长。沧江波浪去茫茫，莫思量，使心伤。篱外黄花，只作旧时香。歌罢归来深对酒，今古事，总凄凉。
江行杂诗九首
作者：刘基
朝代：明

采石江头山插天，江泉激石鸣湘弦。十年战血污江水，水中鬼神应醉眠。二生矶上星满滩，白烟如雪浮林端。水妃夜解玉佩去，清泪滴成红木难。马当之山中江中，其下乃是冯夷宫。良宵月出江水底，行人喜甚天无风。九龙山西西日沉，江云压地生层阴。汀洲无人蕾叶响，咆虎一声风满林。皖口孤城江水傍，城上犹有愁云黄。豺狼魑魅相食尽，忠魂白日长垂光。桑落洲边春草生，宜城九酝空传名。百年世事同醉梦，愁听野猿啼到明。江盘峡束当彭浪，孤山如聿江中央。坤灵不放厚地裂，应有潮汐通扶桑。长江水浊湖水清，石钟涛击鲸鱼鸣。山头出云山下雨，杨澜左蠡何时平。江州太守文儒宗，骂贼就死真从容。天翻地覆元气在，斯人万古其犹龙。
江行杂诗九首·其一
作者：刘基
朝代：明
体裁：七言绝句

采石江头山插天，江泉激石鸣湘弦。十年战血污江水，水中鬼神应醉眠。
江行杂诗九首·其七
作者：刘基
朝代：明
体裁：七言绝句

江盘峡束当彭浪，孤山如聿江中央。坤灵不放厚地裂，应有潮汐通扶桑。
江行杂诗九首·其三
作者：刘基
朝代：明
体裁：七言绝句

马当之山中江中，其下乃是冯夷宫。良宵月出江水底，行人喜甚天无风。
江行杂诗九首·其九
作者：刘基
朝代：明
体裁：七言绝句

江州太守文儒宗，骂贼就死真从容。天翻地覆元气在，斯人万古其犹龙。
江行杂诗九首·其二
作者：刘基
朝代：明
体裁：七言绝句

二生矶上星满滩，白烟如雪浮林端。水妃夜解玉佩去，清泪滴成红木难。
江行杂诗九首·其五
作者：刘基
朝代：明
体裁：七言绝句

皖口孤城江水傍，城上犹有愁云黄。豺狼魑魅相食尽，忠魂白日长垂光。
江行杂诗九首·其八
作者：刘基
朝代：明
体裁：七言绝句

长江水浊湖水清，石钟涛击鲸鱼鸣。山头出云山下雨，杨澜左蠡何时平。
江行杂诗九首·其六
作者：刘基
朝代：明
体裁：七言绝句

桑落洲边春草生，宜城九酝空传名。百年世事同醉梦，愁听野猿啼到明。
江行杂诗九首·其四
作者：刘基
朝代：明
体裁：七言绝句

九龙山西西日沉，江云压地生层阴。汀洲无人蕾叶响，咆虎一声风满林。
沁园春
作者：刘基
朝代：明
体裁：词

白芷生香，绿萍抽叶，还是清明。有残丝绊雨，危芳怯露；梨云困蝶，絮雪迷莺。发短心长，时殊事异，睹物如何不动情。愁来也，怕东风无赖，鶗鴂先鸣。莫思身外虚名，绵绵荒田草树平。任龙蛇歌怨，桑榆烟尽，山枯石死，毕竟何成？富贵浮云，穷通定命，守分安常百虑轻。和谁说，又鸦栖高柳，月照层城。
沁园春·万里封侯
作者：刘基
朝代：明

万里封侯，八珍鼎食，何如故乡。奈狐狸夜啸，腥风满地，蛟螭昼舞，平陆沉江。中泽哀鸿，苞荆隼鸨，软尽平生铁石肠。凭栏看，但云霓明灭，烟草苍茫。不须踽踽凉凉，盖世功名百战场。笑扬雄寂寞，刘伶沉湎，嵇生纵诞，贺老清狂。江左夷吾，隆中诸葛，济弱扶危计甚长。桑榆外，有轻阴乍起，未是斜阳。
沁园春·和郑德章暮春感怀呈石末元帅
作者：刘基
朝代：明
体裁：词

万里封侯，八珍鼎食，何如故乡。柰狐狸夜啸，腥风满地，蛟螭昼舞，平陆成江。中泽号鸿，苞荆集鸨，软尽平生铁石肠。凭阑看，但云霓明灭，烟草苍茫。不须踽踽凉凉，盖世功名百战场。笑杨雄寂寞，刘伶沈湎，嵇生纵诞，贺老清狂。江左夷吾，关中宰相，济弱扶倾计甚长。桑榆外，有轻阴乍起，未是斜阳。
沭浴子
作者：刘基
朝代：明
体裁：乐府曲辞

沭发不如清神，浴身不如洗心。仁义非外铄，矜容防内淫。登山望汉京，楼观蔚嵚岑。轩车拥衡禹，几杖尊雄歆。著书拟周孔，吐论跻骞参。青衿来济济，白日去骎骎。驱车泗水曲，揽辔长淮阴。悠悠黄石略，杳杳天风吟。盛时不可再，感叹为沾襟。
河传·江上作
作者：刘基
朝代：明
体裁：词

江上风过水生纹，烟里斜阳半曛。雨声不堪客耳闻，纷纷，梦魂迷断云。梦断天涯归路杳，天欲晓，残月窥窗小。木兰舟，芦苇秋，汀洲，藕花相伴愁。
法华山弘上人
作者：刘基
朝代：明
体裁：七言律诗

可爱寒潭似镜清，清光寒气袭轩楹。草根流水泠泠出，石上潜鱼个个横。翠蔼惊风和露滴，白沙得雨照人明。故乡近报犹豺虎，愁对沧浪咏濯缨。
泛海咏雾
作者：刘基
朝代：明
体裁：五言律诗

海上苦多雾，北风吹更长。才交积水气，巳翳太阳光。浅乱洲渚色，深迷鸿雁行。神奸冯出入，君子慎周防。
泾县柬宋二编修长歌
作者：刘基
朝代：明

浙东行人过江左，正值蕤宾之管吹轻葭。阴气黯黕天地闭，仰面不见扶桑鸦。谷风哀鸣灌木应，雨脚四垂如乱麻。崩湍涌溜汩奔会，平地碾齧作臼洼。便疑桑田变沧海，流水荧眼无津涯。菅茅披猖黄竹拜，蛙黾狼籍助喧哗。满路青泥杂陨箨，局缩畏触蛭与蛇。破瓦荒畦旧市井，荆榛秽奥巢麇䴥。翠眉蝉鬓转蓬去，颓墙缺甃劫火煆。善淫祸福不可料，韶艳夭阏令人嗟。丛祠佛殿总销歇，但见木偶眠泥苴。前度长洲绝短涧，舆从沾湿水没胯。寒飔瘆瑟透衣袖，虽有毡盖那能遮。水边老鹳学人立，鹭鸶侍傍如小婐。废田蔓草结旌旆，农夫尽化为虫沙。布谷不知时事异，劝耕终日声查查。晚来雨歇到泾县，只有蒿荻无人家。县官趋迎入公廨，筋挛骨解肉半麻。萧条破灶冷灰灺，饥童冻口张唅呀。滹沱麦饭那能致，新丰酒醪何处赊。古称悲歌可当哭，莫怪笑谑同儿哇。夜深月出照庭树，鬼燐一似青莲华。惊魂遁魄稍归舍，收入志虑无令邪。愁云苦雾子规叫，起坐更盼羲和车。
泾县柬宋二编修长歌
作者：刘基
朝代：明
体裁：古风

浙东行人过江左，正值蕤宾之管吹轻葭。阴气黯黕天地闭，仰面不见扶桑鸦。谷风哀鸣灌木应，雨脚四垂如乱麻。崩湍涌溜汩奔会，平地碾齧作臼洼。便疑桑田变沧海，流水荧眼无津涯。菅茅披猖黄竹拜，蛙黾狼籍助喧哗。满路青泥杂陨箨，局缩畏触蛭与蛇。破瓦荒畦旧市井，荆榛秽奥巢麇麚。翠眉蝉鬓转蓬去，颓墙缺甃劫火煆。善淫祸福不可料，韶艳夭阏令人嗟。丛祠佛殿总销歇，但见木偶眠泥苴。前度长洲绝短涧，舆从沾湿水没胯。寒飔瘆瑟透衣袖，虽有毡盖那能遮。水边老鹳学人立，鹭鸶侍傍如小婐。废田蔓草结旌旆，农夫尽化为虫沙。布谷不知时事异，劝耕终日声查查。晚来雨歇到泾县，只有蒿荻无人家。县官趋迎入公廨，筋挛骨解肉半麻。萧条破灶冷灰灺，饥童冻口张唅呀。滹沱麦饭那能致，新丰酒醪何处赊。古称悲歌可当哭，莫怪笑谑同儿哇。夜深月出照庭树，鬼燐一似青莲华。惊魂遁魄稍归舍，收入志虑无令邪。愁云苦雾子规叫，起坐更盼羲和车。
洞仙歌·春梦
作者：刘基
朝代：明
体裁：词

濛濛漠漠，杳不知根蒂，荡漾春光去无际。盼神仙缥缈，烟蔼苍茫，身到处，惟有天风引袂。故人千万里，蓦地相逢，忘了关山路迢递。聚散未分明，两眩云酣，空回首、巳迷尘世。但拥被、追寻恍如遗。憯不觉、鸡鸣若华东启。
济州太白楼
作者：刘基
朝代：明
体裁：五言律诗

小径迂行客，危楼舍酒星。河分洸水碧，天倚峄山青。昭代空文藻，斯人竟断萍。登临无贺老，谁与共忘形。
浣溪沙
作者：刘基
朝代：明
体裁：词

不寐凄寒剥瘦肌，闻钟惊起揽裳衣。恰如久戌得归时。斜汉隔山牵月落，小禽出树掠霜飞。濛濛轻蔼晕朝晖。
浣溪沙
作者：刘基
朝代：明
体裁：词

半亩荒园自看锄，雨中时复撷新蔬。不须弹铗叹无鱼。早息机心劳役少，懒闻世事往来疏。清风明月总赢馀。
浣溪沙
作者：刘基
朝代：明
体裁：词

布谷催耕最可怜，声声只在绿杨边。夕阳江上雨馀天。满地蓬蒿无旧陌，几家桑柘有新烟。战场开尽是何年。
浣溪沙
作者：刘基
朝代：明
体裁：词

春半江城不见花，也无杨柳可藏鸦。青烟碧草到天涯。过雨郊原啼布谷，始雷池沼出鸣蛙。清明寒食客思家。
浣溪沙
作者：刘基
朝代：明
体裁：词

烟惨云黄天雨沙，叶疏枝冷叫栖鸦。峭风凝雾户琪花。澧浦空捐游子佩，河源不返客星槎。夜冷坐听鼓三挝。
浣溪沙
作者：刘基
朝代：明
体裁：词

袅袅西风吹草黄，疏疏零雨泫花妆。惊寒鹦鹉唤人忙。雁影两行冲月落，虫声一部和更长。博山烟冷思茫茫。
浣溪沙·即景
作者：刘基
朝代：明
体裁：词

云压斜晖照树黄，风生水榭绿阴凉。渴蛙得雨闹池塘。红焰射人榴火炫，青丝窣地柳条长。捲帘明月满回廊。
浣溪沙·即景
作者：刘基
朝代：明
体裁：词

语燕鸣鸠白昼长，黄蜂紫蝶草花香。沧江依旧绕斜阳。泛水浮萍随处满，舞风轻絮霎时狂。清和院宇麦秋凉。
浣溪沙·咏鸡冠花
作者：刘基
朝代：明
体裁：词

绛帻鸡人紫绮裘，彤墀欲报五更筹。不胜娇冶立清秋。日影却穿云气入，虹光犹带露华流。三千红粉总凝眸。
浣溪沙·处州叶叔安溪南草堂
作者：刘基
朝代：明
体裁：词

细草垂杨村巷幽，白沙素石引溪流。青苔矶上有扁舟。门外好山开罨画，屋头新月学帘钩。窗风一榻似清秋。
浣溪沙·槿花
作者：刘基
朝代：明
体裁：词

可怪西园木槿花，强将孤艳斗轻霞。不知门外夕阳斜。应有断魂随蛱蝶，岂无悠恨寄寒鸦。那堪横被绿苔遮。
浣溪沙·秋思
作者：刘基
朝代：明
体裁：词

细雨斜风拂面来，草黄云白雁声哀。沧江东去几时回。枫叶有霜才可爱，菊花无酒不须开。百年多病莫登台。
浣溪沙·语燕鸣鸠白昼长
作者：刘基
朝代：明

语燕鸣鸠白昼长，黄蜂紫蝶草花香。苍江依旧绕斜阳。泛水浮萍随处满，舞风轻絮霎时狂。清和院宇麦秋凉。
浣溪沙·集句
作者：刘基
朝代：明
体裁：词

沙渚烟销翠羽空，楚歌重叠怨兰丛。树头树底觅残红。三百年间同晓梦，几家台榭凤城东。露桃犹自笑春风。
浣溪沙·集句
作者：刘基
朝代：明
体裁：词

花压阑干春昼长，碧楼红树倚斜阳。入门惟觉一庭香。绝壁过云开锦绣，冰丝弹月梦清凉。鸾歌凤舞断人肠。
浣纱女
作者：刘基
朝代：明

袅袅腰肢王一围，妒红娇绿淡春晖。莫教名字传宫掖，终遣诗人剌绿衣。卧薪终夜泣孤臣，落月飞霜几度春。能使姑苏聚麋鹿，谁知却是浣纱人。
浣纱女·其一
作者：刘基
朝代：明
体裁：乐府曲辞

袅袅腰肢王一围，妒红娇绿淡春晖。莫教名字传宫掖，终遣诗人剌绿衣。
浣纱女·其二
作者：刘基
朝代：明
体裁：乐府曲辞

卧薪终夜泣孤臣，落月飞霜几度春。能使姑苏聚麋鹿，谁知却是浣纱人。
浪淘沙
作者：刘基
朝代：明
体裁：词

门外几多春，特地愁人，红英都作马蹄尘。只有青青河畔草，一似相亲。极目楚江滨，流水无津，野猿山鸟怨芳辰。叫雨呼云昏复晓，天也伤神。
浪淘沙·感事
作者：刘基
朝代：明
体裁：词

天际草离离，鸿雁南归，冷烟凝恨锁斜晖。胡蝶不知身是梦，飞上寒枝。惆怅倚阑时，总是伤悲，绝怜红叶似芳菲。清露自凋枫自落，没个人知。
浪淘沙·感事
作者：刘基
朝代：明

天际草离离，鸿雁南归，冷烟凝恨锁斜晖。蝴蝶不知身是梦，飞上寒枝。
惆怅倚阑时，总是伤悲，绝怜红叶似芳菲。清露自凋枫自落，没个人知。
浪淘沙·秋感
作者：刘基
朝代：明
体裁：词

江上晚来风，烟蔼濛濛，白蘋吹尽到丹枫。流水落霞衰草外，离恨无穷。极目楚云东，愁见归鸿，拒霜相倚夕阳中。露重月寒芳意歇，知为谁红。
浪淘沙·闺怨
作者：刘基
朝代：明
体裁：词

白日堕林端，庭宇生寒，黄芦风急雁来难。阶下露珠眉下泪，相赛汍澜。寂寞掩重关，坐到更阑，月华虽好不堪看。旧恨新愁都有几，地窄天宽。
淡黄柳·台城秋夜
作者：刘基
朝代：明
体裁：词

江城夜寂，何处吹羌笛。城上月高风淅淅，翻动林梢败叶，一片琅玕下空碧。倦游客，乡关暮云隔。谩回首，盼归翼，想柴门、流水依然在。白发参军，青衫司马，休向天涯泪滴。
淮南王
作者：刘基
朝代：明

淮南王，好神仙。澄心炼气守自然，收拾真一归中圆。化为五色黄金丸，乘风驾景飞上天。飞上天，逍遥游。八鸾捧毂龙翼筜，虹霓缤纷夹彩斿，上窥九阳下六幽。回头大笑武皇帝，柏梁桂馆空清秋。
淮南王
作者：刘基
朝代：明
体裁：乐府曲辞

淮南王，好神仙。澄心鍊气守自然，收拾真一归中圆。化为五色黄金丸，乘风驾景飞上天。飞上天，逍遥游，八鸾捧毂龙翼辀。虹蜺演纷夹綵斿，上窥九阳下六幽。回头大笑武皇帝，柏梁桂馆空清秋。
淳安舟中遇雨遣闷
作者：刘基
朝代：明

一夜青山雨，平明黄浊喧。乱流翻地轴，高响落云根。铩羽投林鸟，啼饥抱树猿。羁怀正愁绝，感物重销魂。溪雨细如雾，北风长夏寒。污池不赴壑，井谷自成湍。兰茝馨香尽，鱼龙世界宽。斜阳在林树，时复捲蓬看。
淳安舟中遇雨遣闷·其一
作者：刘基
朝代：明
体裁：五言律诗

一夜青山雨，平明黄浊喧。乱流翻地轴，高响落云根。铩羽投林鸟，啼饥抱树猿。羁怀正愁绝，感物重销魂。
淳安舟中遇雨遣闷·其二
作者：刘基
朝代：明
体裁：五言律诗

溪雨细如雾，北风长夏寒。污池不赴壑，井谷自成湍。兰茝馨香尽，鱼龙世界宽。斜阳在林树，时复捲蓬看。
清修院良上人浸月轩
作者：刘基
朝代：明

华池浸皓月，高下共清瑩。烱如长明灯，飞入大圆镜。又疑铅汞炉，伏火发宵映。层轩问九秋，万象出昏暝。月米池色动，月去池色定。窥临足游适，玩味见心性。珍重无生侣，于焉托清净。宴坐六尘空，百魔从律令。
清修院良上人浸月轩
作者：刘基
朝代：明
体裁：古风

华池浸皓月，高下共清莹。烱如长明灯，飞入大圆镜。又疑铅汞炉，伏火发宵映。层轩问九秋，万象出昏暝。月米池色动，月去池色定。窥临足游适，玩味见心性。珍重无生侣，于焉托清净。宴坐六尘空，百魔从律令。
清平乐
作者：刘基
朝代：明
体裁：词

春风欲到，小草先知道。黄入新荑颜色好，图遣王孙归早。兴来策杖微行，枝间布谷初鸣。喜见儿童相报，墙根荠菜先生。
渔家傲
作者：刘基
朝代：明
体裁：词

江上秋来惟有雨，江城九月犹炎暑。泉涌中庭苔上柱。深闭户，莎鸡露泣寒螀语。征戌诛求空轴杼，千村万落无砧杵。玉帐悠悠闲白羽。愁正聚，乱鸦啼破楼头鼓。
渔樵问荅
作者：刘基
朝代：明
体裁：古风

樵问渔，江湖风波恶，何似采薪人，无忧茹藜藿。渔荅樵，山中何所有，未若擢扁舟，得鱼即沽酒。
渔歌子 其一 为赵德怀赋
作者：刘基
朝代：明
体裁：词

麦秀蔪蔪野雉飞，沙头新柳叶如眉。风澹荡，水涟漪，正是溪鱼上钓时。
渔歌子 其七 为赵德怀赋
作者：刘基
朝代：明
体裁：词

三寸时鱼碧玉鳞，一汀芳草绿罗茵。枫叶渚，荻花津，笑杀黄埃马上人。
渔歌子 其三 为赵德怀赋
作者：刘基
朝代：明
体裁：词

烟雨楼前溪水生，少微山下杂花明。杨柳岸，小舟横，绿阴如恇听啼莺。
渔歌子 其二 为赵德怀赋
作者：刘基
朝代：明
体裁：词

二月桃花紫锦香，一声啼鴂万蜂忙。歌欸乃，濯沧浪，有酒无愁醉不妨。
渔歌子 其五 为赵德怀赋
作者：刘基
朝代：明
体裁：词

雨声一夜水漫沙，垤鹳长鸣蚁出窠。汀荇叶，石楠花，随意漂流拥钓槎。
渔歌子 其六 为赵德怀赋
作者：刘基
朝代：明
体裁：词

苍岭松花结子成，南明山色翠相迎。游客思，故人情，不是阳关堕泪声。
渔歌子 其四 为赵德怀赋
作者：刘基
朝代：明
体裁：词

漠漠风花扑面飞，萋萋烟草送人归。彭泽菊，首阳薇，白酒苍苔独掩扉。
渔歌子·为赵德怀赋
作者：刘基
朝代：明

麦秀蔪蔪野雉飞，沙头新柳叶如眉。风澹荡，水涟漪，正是溪鱼上钓时。二月桃花紫锦香，一声啼鴂万蜂忙。歌欸乃，濯沧浪，有酒无愁醉不妨。烟雨楼前溪水生，少微山下杂花明。杨柳岸，小舟横，绿阴如恇听啼莺。漠漠风花扑面飞，萋萋烟草送人归。彭泽菊，首阳薇，白酒苍苔独掩扉。雨声一夜水漫沙，垤鹳长鸣蚁出窠。汀荇叶，石楠花，随意漂流拥钓槎。苍岭松花结子成，南明山色翠相迎。游客思，故人情，不是阳关堕泪声。三寸时鱼碧玉鳞，一汀芳草绿罗茵。枫叶渚，荻花津，笑杀黄埃马上人。
渔父歌
作者：刘基
朝代：明
体裁：骚

江之水兮悠悠，深有鰋鲤兮浅有鲨与鯈。桧为楫兮松为舟，其钓伊缗兮人谁女尤。江之水兮娟娟，并葭吟风柳含兮扬烟。有鲔在穴兮有鲂在渊，其钓伊丝兮人谁女愆。江之水兮浪浪，泳之沄沄兮浮之洋洋。有鱼与虾兮可钓以纲，无遐尔思兮人谁女伤。
渔父词五首
作者：刘基
朝代：明

采石矶头煮酒香，长干桥畔柳阴凉。歌欸乃，濯沧浪，来往烟波送夕阳。白鹭洲边好月明，赏心亭下暮潮平。红米饭，紫莼羹，自是无愁过一生。江花江草雨悠悠，随意东西懒即休。黄犬恨，绿珠愁，定应不上钓鱼舟。钓得鳊鱼不卖钱，瓷瓯引满看青天。芳树下，夕阳边，睡觉芦花雪满船。朝辞蓼渚暮芦江，自有沙鸥伴醉翁。尘世里，一浮萍，不著羊裘动客星。
渔父词五首·其一
作者：刘基
朝代：明
体裁：词

采石矶头煮酒香，长干桥畔柳阴凉。歌欸乃，濯沧浪，来往烟波送夕阳。
渔父词五首·其三
作者：刘基
朝代：明
体裁：词

江花江草雨悠悠，随意东西懒即休。黄犬恨，绿珠愁，定应不上钓鱼舟。
渔父词五首·其二
作者：刘基
朝代：明
体裁：词

白鹭洲边好月明，赏心亭下暮潮平。红米饭，紫莼羹，自是无愁过一生。
渔父词五首·其五
作者：刘基
朝代：明
体裁：词

朝辞蓼渚暮芦江，自有沙鸥伴醉翁。尘世里，一浮萍，不著羊裘动客星。
渔父词五首·其四
作者：刘基
朝代：明
体裁：词

钓得鳊鱼不卖钱，瓷瓯引满看青天。芳树下，夕阳边，睡觉芦花雪满船。
渡江云
作者：刘基
朝代：明
体裁：词

西风吹楚甸，四山净绿，万籁起秋声。捲帘当晚霁，倚遍阑干，惨恻望乡情。柴桑旧菊，为谁犹擢金。愁他一江流水，衮衮向东倾。凄清，天边孤雁，甚处飞来，到中庭落影。云路遥、归程难计，离恨空萦。斜阳冉冉低乔木，但暝色、摇动檐楹。还又见、花间露滴瑶琼。
渡江云·初夏即景
作者：刘基
朝代：明
体裁：词

麦秋晨气润，嫩凉院落，细雨乍晴时。定巢新燕子，睡起雕梁，对立整乌衣。庭空昼寂，但尽日、帘幕低垂。归去来、不堪重赋，两鬓漫成丝。伤悲，斜阳难系，逝水无回，想佳期应未。愁正浓、如何消遣，惟有心知。瑶琴调苦弦先绝，任冷落、玉轸金徽。凝望处、啼鸦飞上高枝。
渡江遣怀
作者：刘基
朝代：明

东风吹沧江，白日照花柳。山川半显晦，积雨晴未久。青阳好气候，群物竞苞剖。农夫荷锄犁，各自登陇亩。蒐鸠鸣相应，陂水光浏浏。天地起戈兵，荆榛塞原阜。兹邦特按堵，庶足憩奔走。故乡有园田，委弃没藜莠。老母年八十，头童齿牙朽。痴儿始垂髫，出入寡朋友。衣衾杂絮毳，羹食乏菘韭。儡然多病身，全家倚糊口。那令更远去，忧念成疾首。千金聘宿瘤，顾谓西施丑。盐车摧太行，骅骝不如狗。况我驽蹇质，困踣畏培曈。济河须巨舫，将焉用罂缶。朱弦纟互琴瑟，曷中洪钟纽。剡蒿射犀革，空贻养由咎。巍巍神祖烈，乾坤让高厚。蠢兹蛇豕俦，乘间恣哮吼。非无熊罴臣，土产分左右。更张吾岂能，习惯彼已狃。鹿麋曾伤虎，宵迈慑狸蹂。寤言乱心绪，忽若醉醇酒。疏贱等蚍蜉，捐躯复何有。夷吾匪每生，鞠育未宜负。怆悢忆松揪，泪湿蓬鬓垢。道途正艰阻，进退维窊臼。向风一陈情，何由达南斗？
渡江遣怀
作者：刘基
朝代：明
体裁：古风

东风吹沧江，白日照花柳。山川半显晦，积雨晴未久。青阳好气候，群物竞苞剖。农夫荷锄犁，各自登陇亩。鸤鸠鸣相应，陂水光浏浏。天地起戈兵，荆榛塞原阜。兹邦特按堵，庶足憩奔走。故乡有园田，委弃没藜莠。老母年八十，头童齿牙朽。痴儿始垂髫，出入寡朋友。衣衾杂絮毳，羹食乏菘韭。傫然多病身，全家倚糊口。那今更远去，忧念成疾首。千金聘宿瘤，顾谓西施丑。盬车摧太行，骅骝不如狗。况我驽蹇质，困踣畏培塿。济河须巨舫，将焉用罂缶。朱弦絙琴瑟，曷中洪钟纽。剡蒿射犀革，空贻养由咎。巍巍神祖烈，乾坤壤高厚。蠢兹蛇豕俦，乘间恣哮吼。非无熊罴臣，土产分左右。更张吾岂能，习惯彼巳狙。鹿麋曾伤虎，宵迈詟狸蹂。寤言乱心绪，忽若醉醇酒。疏贱等蚍蜉，捐驱复何有。夷吾匪每生，鞠育未宜负。怆恨忆松楸，泪湿蓬鬓垢。道途正艰阻，进退维窊臼。向风一陈情，何由达南斗。
游仙九首
作者：刘基
朝代：明

日月如过翼，瞬息春巳秋。何不学神仙，缥缈凌虚游。雷霆以为舆，虹蜺以为辀。清晨登阆风，薄暮宿不周。长啸层城巅，濯足翠水流。俯视八极内，扰扰飞蜉蝣。今日何不乐，振策登高山。深林仰无见，藤蔓阴以繁。鼪鼯绕树啼，黄鹄空飞翻。揽辔向西北，思欲赴昆崙。琼楼十二重，豹虎夹陛阍。青鸟去何之，谁向王母言。徘徊岁华晚，感激生愁怨。岐阳隐孤凤，寰海腾蛟蛇。不食松柏实，而采日及花。翩翩柱下史，望望之流沙。麻姑何为者，乃降蔡经家。神龙集洿泽，取笑于鱼虾。娟娟姮娥女，灼灼芙蓉姿。一入月宫去，千秋闭蛾眉。凉风清玉除，碧云生桂枝。凤歌不可听，长夜有馀悲。晨登女床山，西北望昆崙。楼台似霄汉，金碧气魂魂。素女三千人，灼若扶桑暾。鸾笙引凤舞，云旆随霓幡。老童发清歌，昌容戏紫鹓。神荼献丹桃，洪崖开玉尊。蜚廉漫崔嵬，建章空千门。大道久巳晦，谁能识仙真。如何卖药翁，怪语惊市人。日月空明照，朝菌非大椿。巳矣复何道，去去生愁辛。费生市井儿，未尝识神仙。偶然壶中去，谓是别有天。幻化且不解，真诀安能传。那将食色身，妄弄刑赏权。果然失符后，众鬼不见怜。天高河汉清，露白秋宵永。朝华炫红芳，蟪蛄吊驰景。繁思靡志帅，内疚积心梗。涉江无方舟，汲井悲短绠。岁莫霜雪寒，泣涕沾项领。秦皇煽虐燄，烈烈燔九州。平原旷如赭，鸿鹄安所投。所以避世士，慨想乘桴浮。楼船载侲子，去作汗漫游。何必蓬莱山，远人即瀛洲。虎视徒逐逐，竟死于沙丘。
游仙九首·其一
作者：刘基
朝代：明
体裁：古风

日月如过翼，瞬息春巳秋。何不学神仙，缥缈凌虚游。雷霆以为舆，虹蜺以为辀。清晨登阆风，薄暮宿不周。长啸层城巅，濯足翠水流。俯视八极内，扰扰飞蜉蝣。
游仙九首·其七
作者：刘基
朝代：明
体裁：古风

费生市井儿，未尝识神仙。偶然壶中去，谓是别有天。幻化且不解，真诀安能传。那将食色身，妄弄刑赏权。果然失符后，众鬼不见怜。
游仙九首·其三
作者：刘基
朝代：明
体裁：古风

岐阳隐孤凤，寰海腾蛟蛇。不食松柏实，而采日及花。翩翩柱下史，望望之流沙。麻姑何为者，乃降蔡经家。神龙集洿泽，取笑于鱼虾。
游仙九首·其九
作者：刘基
朝代：明
体裁：古风

秦皇煽虐燄，烈烈燔九州。平原旷如赭，鸿鹄安所投。所以避世士，慨想乘桴浮。楼船载侲子，去作汗漫游。何必蓬莱山，远人即瀛洲。虎视徒逐逐，竟死于沙丘。
游仙九首·其二
作者：刘基
朝代：明
体裁：古风

今日何不乐，振策登高山。深林仰无见，藤蔓阴以繁。鼪鼯绕树啼，黄鹄空飞翻。揽辔向西北，思欲赴昆崙。琼楼十二重，豹虎夹陛阍。青鸟去何之，谁向王母言。徘徊岁华晚，感激生愁怨。
游仙九首·其五
作者：刘基
朝代：明
体裁：古风

晨登女床山，西北望昆崙。楼台似霄汉，金碧气魂魂。素女三千人，灼若扶桑暾。鸾笙引凤舞，云旆随霓幡。老童发清歌，昌容戏紫鹓。神荼献丹桃，洪崖开玉尊。蜚廉漫崔嵬，建章空千门。
游仙九首·其八
作者：刘基
朝代：明
体裁：古风

天高河汉清，露白秋宵永。朝华炫红芳，蟪蛄吊驰景。繁思靡志帅，内疚积心梗。涉江无方舟，汲井悲短绠。岁莫霜雪寒，泣涕沾项领。
游仙九首·其六
作者：刘基
朝代：明
体裁：古风

大道久巳晦，谁能识仙真。如何卖药翁，怪语惊市人。日月空明照，朝菌非大椿。巳矣复何道，去去生愁辛。
游仙九首·其四
作者：刘基
朝代：明
体裁：古风

娟娟姮娥女，灼灼芙蓉姿。一入月宫去，千秋闭蛾眉。凉风清玉除，碧云生桂枝。凤歌不可听，长夜有馀悲。
游仙（九首）
作者：刘基
朝代：明

日月如过翼，瞬息春已秋。何不学神仙，缥缈凌虚游。雷霆以为舆，虹霓以为筜。清晨登阆风，薄暮宿不周。长啸曾城巅，濯足翠水流。俯视八极内，扰扰飞蜉蝣。
游仙（九首）
作者：刘基
朝代：明

费生市井儿，未尝识神仙。
偶然壶中去，谓是别有天。
幻化且不解，《真诰》安能传。
那将食色身，妄弄刑赏权。
果然失符后，众鬼不见怜。
满庭芳·二月十一日寿石末公
作者：刘基
朝代：明
体裁：词

岳气钟嵩，星精降昴，五云光映麟书。绿明红媚，风暖日长初？金翿斜开洞府，群仙拥、翠佩琼裾。收拾尽，乾坤清淑，为瑞在扶舆。文韬，兼武略，南阳诸葛，东海穰苴。有貔虎龙蛇，深护储胥。制胜不妨谈笑，莺声里、旗影徐徐。行看取，非熊应兆，沙路辗高车。
满庭芳·咏荷花
作者：刘基
朝代：明
体裁：词

杨柳烟销，梨花云散，瑶台别是风光。翠霞深处，谁舞白霓裳？三十六宫向晓，凤绡拥、红粉成行。珠帘外，风翻瑞葆，惊起紫鸳鸯。含情，空怅望，衾寒鄂渚，佩冷潇湘。怨凌波尘袜，不度银潢。只恐青娥娇妒，相将见、苇白芹黄。凄凉也，一天坠露，明月在池塘。
满庭芳·清明
作者：刘基
朝代：明
体裁：词

积雨沉春，昏烟酣昼，不知还又清明。榆钱柳絮，飞逐斗轻盈？芳径莓苔渐满，青蘋与、白芷俱生。疏篱畔，海棠间竹，有个鹁鸠鸣。宽心，应是酒，酒冲愁阵，彊似奇兵。爱星星白发，知我生平。底用登楼看镜，误身世、只是虚名。空凝伫，落花如雪，云雾琐高城。
满庭芳·重九
作者：刘基
朝代：明
体裁：词

雨歇凉生，天高气爽，又是一岁重阳。雁声来处，云白草茫茫？黄菊知人无酒，也不惜、椷死幽芳。龙山上，西风暝霭，落日下牛羊。登楼，何限兴，一齐分付，络纬寒螀。把古今闲事，莫更思量。坐到银河案户，城角尽、月转空墙。凝眸久，惊乌蜚起，零露湿衣裳。
满江红
作者：刘基
朝代：明
体裁：词

客。鲸鲵起，沧溟拆。藩篱外，生仇敌。帐高门、广厦鹿场麋迹。大泽犹缠蛇豕气，旸乌未放乾坤白。细看来、还自有青山，长如昔。
满江红
作者：刘基
朝代：明
体裁：词

风淡寒轻，又还是、清明时节。几处处、莓苔铺绣，碎红堆缬。满树绿阴堪止渴，漫山黄雾松花发。背画阑、独立检韶华，闻啼鴂。怀往事，空凄切；思不断，肠千结。想繁华一瞬，夕阳明灭。玄武湖边杨柳月，鸡鸣埭上棠梨雪。到如今、何处觅遗踪，泉声咽。
满路花
作者：刘基
朝代：明
体裁：词

山烟掠草低，江月披云湿。风声宵未了，钟声急。寒鸦何事，独在枝头立。老来诸病集，客里光阴，驶如驰马难絷。怀新思故，记一长遗十。颓墉围废宇、凭谁葺。阶前冷露，似向离人泣。岁暮蛟龙蛰，干将挂壁，任他苔镛生涩。
漫成
作者：刘基
朝代：明
体裁：七言律诗

愁将短发逢摇落，漫把残灯照寂寥。两地身心悲夜鹊，五更钟鼓梦春潮。惊寒柏叶垂垂静，向日霜华泫泫消。怅望烟尘满长路，紫芝空长故山苗。
漫成
作者：刘基
朝代：明

春晓正堪睡，娂他窗上明。无端双楚雀，又向屋头鸣。明月圆复缺，春风去不来。泪随花雨落，点点在苍苔。昨夜三更里，还乡梦却成。朦胧半惊觉，连唤小儿名。日暮庭阴合，斜阳复照檐。不禁风絮乱，寂寞掩重帘。病身劳应接，长日掩荏扉。燕子来何晚，春归寒未归。炎赫迎新节，绨袍洗未乾。那知一夜雨，更作九秋寒。萱草花空发，丁香子又生。浮云无处所，孤月不须明。泪为看花落，愁因对酒多。良辰不再得，衰莫欲如何。望帝千年魄，声声是泪流。空庭无竹树，省得一春愁。
漫成
作者：刘基
朝代：明
体裁：七言律诗

春雨日日送愁来，雨中百花浑未开。青山不见神禹穴，碧草巳满越王台。鱼儿弄水浮还没，燕子寻巢去却回。头白扬雄懒献赋，衡门从此掩蒿莱。
漫成
作者：刘基
朝代：明
体裁：七言律诗

老去知心更有谁，愁将短发对花枝。花残更发新春叶，发白空垂满面丝。纵酒放歌怜往日，倚阑听雁立多时。若为化得抟风翮，汗漫东西信所之。
漫成
作者：刘基
朝代：明
体裁：七言绝句

阶下青苔砌上莎，春深烟雨自相和。幽兰生在空山里，纵有清香柰尔何。
漫成·其一
作者：刘基
朝代：明
体裁：五言绝句

春晓正堪睡，娂他窗上明。无端双楚雀，又向屋头鸣。
漫成·其三
作者：刘基
朝代：明
体裁：五言绝句

昨夜三更里，还乡梦却成。朦胧半惊觉，连唤小儿名。
漫成·其九
作者：刘基
朝代：明
体裁：五言绝句

望帝千年魄，声声是泪流。空庭无竹树，省得一春愁。
漫成·其二
作者：刘基
朝代：明
体裁：五言绝句

明月圆复缺，春风去不来。泪随花雨落，点点在苍苔。
漫成·其五
作者：刘基
朝代：明
体裁：五言绝句

病身劳应接，长日掩荏扉。燕子来何晚，春归寒未归。
漫成·其八
作者：刘基
朝代：明
体裁：五言绝句

泪为看花落，愁因对酒多。良辰不再得，衰莫欲如何。
漫成·其六
作者：刘基
朝代：明
体裁：五言绝句

炎赫迎新节，绨袍洗未乾。那知一夜雨，更作九秋寒。
漫成·其四
作者：刘基
朝代：明
体裁：五言绝句

日暮庭阴合，斜阳复照檐。不禁风絮乱，寂寞掩重帘。
漫成三首
作者：刘基
朝代：明

八骏茫茫去不回，白云歌曲使人哀。鲮鱼风起鲸鲵涌，青鸟何由海上来。瞿塘怒水激天风，回首童颜变老翁。落日长年鸣橹过，白鸥飞出浪花中。微凉生袂一登楼，落照归鸦点点愁。谁似孤云独无事，随风直到海西头。
漫成三首·其一
作者：刘基
朝代：明
体裁：七言绝句

八骏茫茫去不回，白云歌曲使人哀。鲮鱼风起鲸鲵涌，青鸟何由海上来。
漫成三首·其二
作者：刘基
朝代：明
体裁：七言绝句

瞿塘怒水激天风，回首童颜变老翁。落日长年鸣橹过，白鸥飞出浪花中。
漫成二首
作者：刘基
朝代：明

沉水香销金博山，月满楼台深夜寒。瑶琴弦绝不可弹，叶落乌啼寻梦难。江水如天月如水，落叶萧萧夜风起。一寸愁心千万里，不见行人应未已。
漫成二首·其一
作者：刘基
朝代：明
体裁：七言绝句

沉水香销金博山，月满楼台深夜寒。瑶琴弦绝不可弹，叶落乌啼寻梦难。
漫成二首·其二
作者：刘基
朝代：明
体裁：七言绝句

江水如天月如水，落叶萧萧夜风起。一寸愁心千万里，不见行人应未已。
漫成（二首）
作者：刘基
朝代：明
体裁：七言绝句

微凉生袂一登楼，落照归鸦点点愁。谁似孤云独无事，随风直到海西头。
漫成（二首）
作者：刘基
朝代：明
体裁：五言绝句

萱草花空发，丁香子又生。浮云无处所，孤月不须明。
潜溪图歌为宋景濂赋
作者：刘基
朝代：明

金华山水天下希，潜溪龙门尤绝奇。群峰峻极河汉上，一峰独立芙蓉陂。先生结庐在其下，文追班扬兼贾马。遂令此山增壮观，野有朴樕皆梧槚。上清道士方方壶，乘兴为作潜溪图。丹崖翠麓神仙居，东望日出树如苏。溪流穿林还度谷，十里一达五里伏。龙湫吐景生白虹，藤萝振雨松呼风。却忆往时清夜月，帝女乘云下天阙。钟镛铿鍧萧鼓发，霓裳羽衣飘灭没。初平骑羊前启行，长髯鬖髿飞玉霜。秦娥吹笙玄鹤舞，牵牛河鼓凝寒芒。相思迢迢频入梦，梦驾两鸾从一凤。觉来毛发犹爽淅，目送征鸿度空碧。山有蔬，水有鱼，幽涧有泉清可？。何时上疏乞骸骨，寄声先遣双飞凫。
潜溪图歌为宋景濂赋
作者：刘基
朝代：明
体裁：古风

金华山水天下希，潜溪龙门尤绝奇。群峰峻极河汉上，一峰独立芙蓉陂。先生结庐在其下，文追班扬兼贾马。遂令此山增壮观，野有朴樕皆梧槚。上清道士方方壶，乘兴为作潜溪图。丹崖翠麓神仙居，东望日出树如苏。溪流穿林还度谷，十里一达五里伏。龙湫吐景生白虹，藤萝振雨松呼风。却忆往时清夜月，帝女乘云下天阙。钟镛铿鍧萧鼓发，霓裳羽衣飘灭没。初平骑羊前启行，长髯鬖髿飞玉霜。秦娥吹笙玄鹤舞，牵牛河鼓凝寒芒。相思迢迢频入梦，梦驾两鸾从一凤。觉来毛发犹爽淅，目送征鸿度空碧。山有蔬，水有鱼，幽涧有泉清可�。何时上疏乞骸骨，寄声先遣双飞凫。
灵峰寺松风阁
作者：刘基
朝代：明
体裁：七言律诗

露峰寺阁倚松风，风细松高阁更空。何处流泉生石上，有人鸣玉下云中。花飘雾露春香满，影动龙蛇晓日融。安得身如列禦寇，翩翩高举出冥鸿。
灵峰寺栖云楼
作者：刘基
朝代：明
体裁：七言律诗

灵峰之中楼倚山，山云日夕栖其间。九霄雨露随高下，六月风雷送往还。青嶂晓光浮藻棁，银河夜气湿松关。天台向上无多路，鹫岭烟霞此可攀。
点绛唇
作者：刘基
朝代：明
体裁：词

云淡秋霄，夜寒月过轩窗囧。雁声相应。人语长廊静。欲寄离情，梦短天涯永。休临镜，舞鸾孤影，怕见菱花冷。
点绛唇
作者：刘基
朝代：明
体裁：词

昨夜三更，井梧叶上闻鸣雨。梦魂空去。不到思量处。为问灯花，底向愁人吐。花无语，星河满树，白发三千缕。
煌煌京洛行
作者：刘基
朝代：明

齐讴且辍唱，吴趋亦停声。请君倾耳听，听我歌洛京。京洛何煌煌，卜宅自周王。五服画九州，兹惟土中央。周文四战地，恃德不恃强。叔世道虽微，灵源泻流长。汉祖殪秦项，定都由子房。马上得天下，继周焉敢当。光武起白水，龙飞扫搀抢。应天顺民心，戡暴安痍伤。冕旒正宸极，圭组崇俊良。功臣列爵土，循吏劝耕桑。诏书报臧马，玉关闭西羌。周严播高风，卓鲁树甘棠。廷无乳虎伏，邑有驯雉翔。涓涓醴泉液，烨烨朱草芳。继体更能贤，守成不逾常。南郊尊上帝，宗祀亲明堂。辟雍养耆德，灵台观祲祥。南宫画元勋，东观昭文章。诗书母后训，淫侈蕃封防。日年天再辟，四帝百重光。倾昃自满盈，宴安生怠荒。刑官窃威柄，义士死道旁。衅积千里草，祸成一星黄。大命始不挚，余晖尚悠扬。典午亦有初，言治称太康。用人混哲否，孽芽出萧墙。兄弟相啖食，同气成豺狼。金墉岂不固，清谈漫洋洋。妖星入太极，胡雏登御床。铜驼荆棘没，寝庙狐狸藏。落日照西城，寒云归北邙。辕无人行，伊洛广且长。衰荣若旦暮，道德信金汤。殷勤《京洛篇》，厥鉴不可忘。
煌煌京洛行
作者：刘基
朝代：明
体裁：乐府曲辞

齐讴且辍唱，吴趍亦停声。请君倾耳听，听我歌洛京。京洛何煌煌，卜宅自周王。五服画九州，兹惟土中央。用文四战地，恃德不恃强。叔世道虽微，灵源泻流长。汉祖殪秦项，定都由子房。马上得天下，继周焉敢当。光武起白水，龙飞扫搀抢。应天顺民心，戡暴安痍伤。冕旒正宸极，圭组崇俊良。功臣列爵土，循吏劝耕桑。诏书报臧马，玉关闭西羌。周严播高风，卓鲁树甘棠。廷无乳虎伏，邑有驯雉翔。涓涓醴泉液，烨烨朱草芳。继体更贤能，守成不踰常。南郊尊上帝，宗祀亲明堂。辟雍养耆德，灵台观祲祥。南宫画元勋，东观昭文章。诗书母后训，淫侈蕃封防。百年天再辟，四帝日重光。倾昃自满盈，宴安生怠荒。刑官窃威柄，义士死道旁。衅积千里草，祸成一星黄。大命始不挚，馀晖尚悠扬。典午亦有初，言治称太康。用人混哲否，孽芽出萧墙。兄弟相啖食，同气成豺狼。金墉岂不固，清谈漫洋洋。妖星入太极，胡雏登御床。铜驼荆棘没，寝庙狐狸藏。落日照西城，寒云归北邙。轘辕无人行，伊洛广且长。衰荣若旦暮，道德信金汤。殷勤京洛篇，厥鉴不可忘。
燕歌行
作者：刘基
朝代：明
体裁：乐府曲辞

霜飞动地燕草凋，沙飞石走天萧条。江河倒影陵谷摇，白日惨淡昼为宵。美人迢迢隔云霄，青冥无梯海无桥。鱼枯雁死星芒消，沉沉思君不自憀。愁如惊风鼓春潮，岁云暮矣山寂寥，梧桐叶落空乾条。昆崙层城阻且辽，苍梧九疑烟雾遥。琼田瑶草芟刍荛，江蓠泽兰成艾萧。登高望远肝肺焦，安得羽翼抟长飙？
燕歌行
作者：刘基
朝代：明

霜飞动地燕草凋，沙飞石走天萧条。江河倒影陵谷摇，白日惨淡昼为宵。美人迢迢隔云霄，青冥无梯海无桥。鱼枯雁死星芒消，沉沉思君不自憀。愁如惊风鼓春潮，岁云暮矣山寂寥，梧桐叶落空干条。昆仑层城阻且辽，苍梧九疑烟雾遥。琼田瑶草芟芃荛，江蓠泽兰成艾萧。登高望远肝肺焦，安得羽翼抟长飚？
独不见
作者：刘基
朝代：明
体裁：乐府曲辞

暖烟漾春林色紫，腻雨摧红出花蕊。蝶飞撩乱燕飞轻，嘤鸣相应俱有情。有人抱瑟上高阔，坐对妆台弹别鹤。曲终顾影还徘徊，东风自吹罗帐开。
独漉篇
作者：刘基
朝代：明
体裁：乐府曲辞

独漉复独漉，月明江水浊。水浊迷龙鱼，月明复何如。楚国皆浊，屈原独清。行吟泽畔，哀哉不平。上山采荼，下山采蘖。心在腹中，何由可白？豺狼在后，虎豹在前。四顾无人，魂飞上天。珠玉委弃，不如泥沙。蹑冠戴履，万古悲嗟。
猛虎行
作者：刘基
朝代：明
体裁：乐府曲辞

君不见昔者牛哀病，七日化作猛虎形。躨跜衣裳佩带换毛尾，弃置衽席眠茅茨。怒牙出吻目闪电，顷刻不识妻与儿。昨日灯前相笑语，岂意今朝化为虎。呜呼，世上茫茫化虎人，秪应化心不化身。
玉楼春
作者：刘基
朝代：明
体裁：词

东风白下桥边道，不见百花惟见草。阴云结暝燕来难，宿雨留寒春去早。渚蒲汀荇无烦恼，舞叶吹香随处好。相思一夜楚江空，满地绿苔蜂蝶老。
玉楼春
作者：刘基
朝代：明
体裁：词

春来触处花成绮，春去可怜花委地。催耕布谷彊知时，去国杜鹃空有泪。双鱼不见人千里，落絮牵愁和梦起。芭蕉多事惹东风，故作雨声惊客耳。
玉楼春
作者：刘基
朝代：明
体裁：词

江城雨熟黄梅后，楼阁清高处永昼。阶前夕露宝珠呈，叶底夜蝉金石奏。苍苔不受残红覆，市径沿墙欺组绶。老来于物总忘情，漫为青山开北牗。
玉涧和尚西湖图
作者：刘基
朝代：明
体裁：古风

大江之南风景殊，杭州西湖天下无。浮光吐景十里外，叠嶂涌出青芙蕖。百年玉气散荆棘，惟有歌舞留欢娱。重楼峻阁竞铅黛，媚柳娇花使人爱。老僧不善儿女情，故作觕豪见真态。想其泚笔欲画时，高视画工如小儿。千岩万壑吾意匠，夸娥巨灵吾指麾。却忆往年秋雨夕，画舫冲烟度空碧。苍茫不辨云与山，但觉微风响芦荻。须臾冷月迸深雾，时见松杉半昏黑。开尊命客弹焦桐，扣舷大笑惊海童。鲛人唱歌鱼鳖应，水底影动双高峰。只今倏忽成老翁，可怜此乐难再逢。愁来看画欲自适，谁知感生愁转剧。
玉涧和尚西湖图歌
作者：刘基
朝代：明

大江之南风景殊，杭州西湖天下无。浮光吐景十里外，叠嶂涌出青芙蕖。百年王气散荆棘，惟有歌舞留欢娱。重楼峻阁妒铅黛，媚柳娇花使人爱。老僧不善儿女情，故作粗豪见真态。想其泚笔欲画时，高视化工如小儿。千岩万壑吾意匠，夸娥巨灵吾指麾。却忆往年秋雨夕，画舫冲烟度空碧。苍茫不辨云与山，但觉微风响芦荻。须臾冷月迸深雾，时见松杉半昏黑。开尊命客弹焦桐，扣舷大笑惊海童。鲛人唱歌鱼鳖应，水底影动双高峰。只今倏忽成老翁，可怜此乐难再逢。愁来看画欲自摐，谁知感生愁转剧。
玉漏迟·初夏
作者：刘基
朝代：明
体裁：词

海榴花似火，看看又见，麦秋时候。枝上鸣蜩，断续一庭金奏。翠沼风漪未定，看叶底、明珠圆溜。苔径黝，虾须挂处，有人消瘦。缅想那日欢娱，是鸿雁来初，芙蓉开后。蔓草青芜，但觉暗愁依旧。欲把相思寄与，雾烟惨、不堪回首。凝望久，寒鸦自啼疏柳。
玉漏迟·咏雁
作者：刘基
朝代：明
体裁：词

渺长空万里，西风动地，雁来无数。早发榆关，暮入楚江烟雨。逝水浮花去远，但满眼黄芦飞絮。肠断处，云深梦泽，月寒湘浦。楼上有个佳人，闷倚遍阑干，翠眉双聚。泪湿鸦鬟，化成素丝千缕。一望一回惆怅，又灯暗、网虫垂户。天路阻，谁知此情愁苦。
玉烛新·梦归
作者：刘基
朝代：明
体裁：词

羁魂悲别久，但闷晓忧昏，感新怀旧。任他万壑千峰阻，径度不劳回首。楼台侧畔，记向日新栽花柳。斜照里、一带青山，山前翠浮琼溜。佳人倩笑来迎，有野舞村歌，龀童鲐叟，故池半甃。风叶动、搅乱数升科斗。周章未了，早画角、吹残更漏。翻惹起、无限愁端，中心自受。
玉阶怨
作者：刘基
朝代：明
体裁：乐府曲辞

长门灯下泪，滴作玉阶苔。年年傍春雨，一上苑墙来。
王子乔
作者：刘基
朝代：明
体裁：乐府曲辞

王子乔，乃是髭王之子，皇王之孙。深宫洞房不称意，却驾白鹤寻轩辕。虹蜺为旆云为幡，飘然乘风上昆崙。王子乔，去何之？朝发旸谷暮崦嵫，六龙九凤相追随。穆王西上不得王母诀，胡为元气独尔私？王子乔，去不还。后稷功业委如山，犹有九鼎知神奸。王城日夕生茆菅，尔独胡为白云间？王子乔，空长叹！
王子乔
作者：刘基
朝代：明

王子乔，乃是髭王之子，皇王之孙。深宫洞房不称意，却驾白鹤寻轩辕。虹霓为旆云为幡，飘然乘风上昆仑。王子乔，去何之？朝发旸谷暮崦嵫，六龙九凤相追随。穆王西上不得王母诀，胡为元气独尔私？王子乔，去不还。后稷功业委如山，犹有九鼎知神奸。王城日夕生茅菅，尔独胡为白云间？王子乔，空长叹！
王彦中哀辞
作者：刘基
朝代：明
体裁：骚

朝士兮雁行，暮归兮相将。联綵服兮上高堂，棣华茂兮亲乐康。忽秋霜兮夏零，凄风发兮凋紫荆。同气两身兮一死一生，车只其轮兮嗟何以行。窈窈兮愔愔，想形容兮不可寻。饮泣兮吞声，恐慈亲兮伤心。俯重泉兮永隔，掩此哀兮何极。尽礼事生兮恪恭子职，是谓孝友兮死者瞑目。
王昭君
作者：刘基
朝代：明
体裁：乐府曲辞

汉庭不赏徼功士，昭君却向胡中死。昭君辞汉入胡中，胡女悲愁汉嫔喜。含情欲怨当语谁，手弹琵琶泪沾衣。掖庭望幸从此绝，巫山有路他生归。殷勤说与上林雁，好在月年再相见。汉恩如海长自深，妾自生来命如线。贱妾一身何足惜，可惜当年刘敬策。遂令上策重和亲，欲倚红颜清塞尘。只恐妾身先草露，汉宫无复如花人。
玲珑四犯·台州作
作者：刘基
朝代：明
体裁：词

白露点珠，明河生浪，秋光看又一半。翠衾知夜永，清梦冷孤馆。南楼数声过雁，西池桂花零乱。岁序如何，江山若此，赢得鬓霜满。伤心谩回愁眼，见蛩吟蔓草，萤度荒疃。泪随黄叶下，事逐浮云散。沧波滚滚东流去，问谁是、登楼王粲。菊绽篱边，赋归来恐晚。
班婕妤
作者：刘基
朝代：明

昭阳秋清月如练，笙歌嘈嘈夜开宴。长信宫中辞辇人，独倚西风咏纨扇。倾城自古有褒妲，红颜失宠何须怨。泠泠玉漏掩重门，一点金缸照书卷。
班婕妤
作者：刘基
朝代：明
体裁：乐府曲辞

昭阳秋清月如练，笙歌嘈嘈夜开宴。长信宫中辞辇人，独倚西风咏纨扇。倾城自古有褒妲，红颜失宠何须怨。泠泠玉漏掩重门，一点金釭照书卷。
琅琊王歌
作者：刘基
朝代：明

骏马须好鞍，彊弓须劲箭。将军不知兵，健儿空自健。香罗金缕衣，采花采春晖。花高折不得，空步绿莎归。出门无情亲，大道行亦窄。寄与远游人，居贫胜为客。四通八达琅琊道，快马如龙踏烟草。草凄凄，烟漠漠，陌头风起桃花落。
琅琊王歌·其一
作者：刘基
朝代：明
体裁：乐府曲辞

骏马须好鞍，彊弓须劲箭。将军不知兵，健儿空自健。
琅琊王歌·其三
作者：刘基
朝代：明
体裁：乐府曲辞

出门无情亲，大道行亦窄。寄与远游人，居贫胜为客。
琅琊王歌·其二
作者：刘基
朝代：明
体裁：乐府曲辞

香罗金缕衣，采花采春晖。花高折不得，空步绿莎归。
琅琊王歌·其四
作者：刘基
朝代：明
体裁：乐府曲辞

四通八达琅琊道，快马如龙踏烟草。草凄凄，烟漠漠，陌头风起桃花落。
琴歌赠刘元明
作者：刘基
朝代：明
体裁：古风

龙门独树冰茧弦，空林霜清鸣暗泉。姮娥抱桂寒不眠，离鸾怨啼风满天。碧潭殷雷龙起蛰，月落太阴山鬼泣。湘江秋水一剑明，帝子归来闻佩声。扶桑浪翻碣石改，东海鱼飞入西海。白云去尽天茫茫，十二玉楼深夜凉。
琴清堂诗
作者：刘基
朝代：明
体裁：古风

亭亭峄阳桐，斲为绿绮琴。縆之朱丝弦，弹我白雪音。虚堂夜迢迢，华月耿疏林。凤凰天上来，虬龙水中吟。由罢起太息，无人知此心。
瑞龙吟
作者：刘基
朝代：明
体裁：词

秋光好，无柰锦帐香销，绣帏寒早。钩帘人立西风，送书过雁，依然又到。故乡杳，空把泪随江水，梦萦池草。何时赋得归来，倚松对柳，开尊醉倒。衰鬓不堪临镜，镜中愁见，蓬飞丝绕。门外远山青青，长带斜照。石泉涧月，辜负夜猿啸。伤心处，枫凋露渚，荷枯烟沼，燕去玄蝉老。满天细雨鸣羁鸟，花蔓当檐袅。庭院静，遥闻清砧声捣。拥衾背壁，一灯红小。
瑞龙吟
作者：刘基
朝代：明

秋光好，无柰锦帐香销，绣帏寒早。钩帘人立西风，送书过雁，依然又到。衰鬓不堪临镜，镜中愁见，蓬飞丝绕。门外远山青青，长带斜照。石泉涧月，辜负夜猿啸。伤心处，枫凋露渚，荷枯烟沼，燕去玄蝉老。满天细雨鸣羁鸟，花蔓当檐袅。庭院静，遥闻清砧声捣。拥衾背壁，一灯红小。
生查子
作者：刘基
朝代：明
体裁：词

蜘蛛网画檐，一日丝千转。红烬落寒釭，相思无由见。湖上采莲归，苦意知何限。引领望佳期，征旆天边远。
生查子·其一
作者：刘基
朝代：明
体裁：五言绝句

槐云亸坠鬟，柳露酣啼眼。深院有佳人，坐惜芳菲晚。
生查子·其二
作者：刘基
朝代：明
体裁：五言绝句

素手理瑶琴，曲罢空长叹。伫立望青霄，愁永清宵短。
生查子·惜花
作者：刘基
朝代：明
体裁：词

东风为爱花，著意吹原野。秾艳正堪怜，何忍轻吹谢。闷损玉楼人，独立花枝下。微睇欲双蛾，红泪和花洒。
生查子·集句
作者：刘基
朝代：明
体裁：词

他乡别故人，拭泪攀杨柳。此物最相思，皎皎当窗牗。留取作秋香，出入君怀袖。万里故园心，天地同长久。
生查子·集句
作者：刘基
朝代：明
体裁：词

开帘满地花，风起春城暮。悲妾似花身，暂向花间语。落叶不归林，惊鸟从横去。独立傍银床，点点回塘雨。
生查子·集句
作者：刘基
朝代：明
体裁：词

思君君未归，向夕千愁起。两泪忽成行，滴滴空阶里。垂柳覆金堤，蕙草生闲地。少壮莫轻年，白日如流水。
生查子·集句
作者：刘基
朝代：明
体裁：词

愁多梦不成，坐对银釭晓。轻袖拂花妆，惊起双栖鸟。出户独彷徨，烟里看鸿小。日下四山阴，转转伤怀抱。
生查子·集句
作者：刘基
朝代：明
体裁：词

新年旧燕归，似与羁魂语。不见帐中人，空见相思树。水上觅红县，片片随风去。薄暮欲如何，背泣西窗雨。
生查子·集句
作者：刘基
朝代：明
体裁：词

春风能几时，柳色看犹浅。胡蝶梦中飞，迹与孤云远。明月照花枝，入夜愁难遣。形影自相怜，不及衔泥燕。
生查子·集句
作者：刘基
朝代：明
体裁：词

青山欲暮时，暝色生寒树。不那客愁多，复送王孙去。涧户寂无人，暗谷疑风雨。耿耿夜何长，月落闻津鼓。
用前喜雨韵寄呈石末元帅时戍卒有不轨谋蓄而未发公治之以意卒遂返正故发之以言且并志祈雨有应也
作者：刘基
朝代：明
体裁：七言律诗

将军渡水流澌合，太守弯弧巨石开。但觉诚心通日月，不知生意在风雷。思莼未许归张翰，结草终当获杜回。可怪疏狂谪仙子，兼旬浪饮六千杯。
田家
作者：刘基
朝代：明
体裁：古风

田家无所求，所求在衣食；丈夫事耕稼，妇女攻纺绩，侵晨荷锄出，暮夜不遑息。饱暖匪天降，赖尔筋与力。租税所从来，官府宜爱惜。如何恣刻剥，渗漉尽涓滴。怪当休明时，狼藉多盗贼。岂无仁义矛，可以弭锋镝。安得廉循吏，与国共欣戚，清心罢苞苴，养民瘳国脉。
田家·田家无所求
作者：刘基
朝代：明

田家无所求，所求在衣食；丈夫事耕稼，妇女攻纺绩，侵晨荷锄出，暮夜不遑息。饱暖匪天降，赖尔筋与力。租税所从来，官府宜爱惜。如何恣刻剥，渗漉尽涓滴。怪当休明时，狼藉多盗贼。岂无仁义矛，可以弥锋镝。安得廉循吏，与国共欣戚，清心罢苞苴，养民瘳国脉。
画竹歌为道士詹明德赋
作者：刘基
朝代：明

我所思兮在潇湘，苍梧九疑渺无际，但见绿竹参天长。上有寒烟凝不飞，下有流水声琅琅。中有万古不尽离别泪，化作五色丹霞浆。穿崖贯石出厚地，风吹露涤宵有光。我欲因之邀凤凰，天路修阻川无梁。孰知画史解人意，能以造化归毫芒。虚堂无人白日静，使我顾盼增慨慷。玄霜惨烈岁将宴，鼪啼鼯叫天悲凉。我所思兮杳茫茫，山中紫笋春可茹，归来无使遥相望。
画竹歌为道士詹明德赋
作者：刘基
朝代：明
体裁：古风

我所思兮在潇湘，苍梧九疑渺无际，但见绿竹参天长。上有寒烟凝不飞，下有流水声琅琅。中有万古不尽离别泪，化作五色丹霞浆。穿崖贯石出厚地，风吹露涤宵有光。我欲因之邀凤凰，天路脩阻川无梁。孰知画史解人意，能以造化归毫芒。虚堂无人白日静，使我顾盼增慨慷。玄霜惨烈岁将宴，鼪啼鼯叫天悲凉。我所思兮杳茫茫，山中紫笋春可茹，归来无使遥相望。
畦桑词
作者：刘基
朝代：明
体裁：乐府曲辞

编竹为篱更栽剌，高门大写畦桑字。县官要备六事忙，村村巷巷催畦桑。桑畦有增不可减，准备上司来计点。新官下马旧官行，牌上却改新官名。君不见古人树桑在墙下，五十衣帛无冻者。今日路傍桑满畦，茅屋苦寒中夜啼。
疏影·分韵咏荷花得实字
作者：刘基
朝代：明
体裁：词

琴薰应律。有细烟罥雨，浓露晞日。洛浦波生，湘渚风交，霓裳水佩争出。姮娥欲共青鸾舞，飏锦幕、香霏纨质。唤海童、齐捧骊珠，艳色荡摇鲛室。遥想麻姑坛上，翠霞与缟袂，相伴箫瑟。妖冶珊瑚，柔媚昌宗，敢污天然清谧。西峰玉井秋河近，看叶底、蜂房成蜜。便为君、摘向金尊，压倒楚江萍实。
病妇行
作者：刘基
朝代：明

夫妻结发期百年，何言中路相弃捐。小儿未识死别苦，哑哑向人犹索乳。箱中探出黄金珥，付与孤儿买筼饵。不辞瞑目归黄泥，泉下常闻儿夜啼。低声语郎情不了，愿郎早娶怜儿小。
病妇行
作者：刘基
朝代：明

夫妻结发期百年，何言中路相弃捐。小儿未识死别苦，哑哑向人犹索乳。箱中探出黄金珥，付与孤儿买？饵。不辞瞑目归黄泥，泉下常闻儿夜啼。低声语郎情不了，愿郎早娶怜儿小。
病妇行
作者：刘基
朝代：明
体裁：乐府曲辞

夫妻结发期百年，何言中路相弃捐。小儿未识死别苦，哑哑向人犹索乳。箱中探出黄金珥，付与孤儿买�饵。不辞瞑目归黄泥，泉下常闻儿夜啼。低声语郎情不了，愿郎早娶怜儿小。
病眼作
作者：刘基
朝代：明

君不见昔日方相氏，黄金为四目。精光倏昱夺长庚，导者趋风观者肃。一朝竣事归有司，委弃尘埃同朽木。我生两眼粗能视，要探天根窥地轴。论价未止连城璧，傅声共推天下独。宁知用誉贵含章，鬼物由来阚高屋。三彭上谇三卢闻，乘时作衅何其速。吴回炽炭煎赤汗，灌注清扬发炎燠。赫如巨鳟出渊沦，褧若锦衣蒙绮縠。泪渍红桃浥露开，旂昏丹雀披烟宿。鹧鸪呼雨荔支垂，布谷啼山蓬蔂熟。雪深太白脒碧鸡，雾苦瑶台落黄鹄。自分衰年已无几，膂力卒单筋脉缩。春荣秋悴两茫茫，柳绿花红非所逐。天公若复可怜生，乞与寸光分粟菽。无劳指点某在斯，不用南阳潭上菊。
病眼作
作者：刘基
朝代：明
体裁：古风

君不见，昔日方相氏，黄金为四目。精光倏昱夺长庚，导者趋风观者肃。一朝竣事归有司，委弃尘埃同朽木。我生两眼粗能视，要探天根窥地轴。论价未止连城璧，傅声共推天下独。宁知用誉贵含章，鬼物由来阚高屋。三彭上谇三卢闻，乘时作衅何其速。吴回炽炭煎赤汗，灌注清扬发炎燠。赫如巨鳟出渊沦，褧若锦衣蒙绮縠。泪渍红桃浥露开，旂昏丹雀披烟宿。鹧鸪呼雨荔支垂，布谷啼山蓬蔂熟。雪深太白脒碧鸡，雾苦瑶台落黄鹄。自分衰年已无几，膂力卒单筋脉缩。春荣秋悴两茫茫，柳绿花红非所逐。天公若复可怜生，乞与寸光分粟菽。无劳指点某在斯，不用南阳潭上菊。
病足戏呈石末公
作者：刘基
朝代：明

旻天容我作支离，病疟才除足就羸。跬步不妨犹似鳖，踔行那得更怜夔。抱珍献楚何堪再，斫树收庞亦未迟。塞叟于今知匪祸，周鸡从此免为牺。
病足戏呈石末公
作者：刘基
朝代：明
体裁：七言律诗

旻天容我作支离，病疟才除足就羸。跬步不妨犹似鳖，踔行那得更怜夔。抱珍献楚何堪再，斫树收庞亦未迟。塞叟于今知匪祸，周鸡从此免为犠。